Голливуд ва бахшилар: ғоялар ўғирланганми?\n12:41 19 Ноябр 2019\n12:20 30.03.2019 Ҳавола олиш\nЁки суперменга енгилаётган Алпомиш; маърифат тарқатиб, маърифат орқали инқирозга учраган бахшичилик ҳақида\nЯқинда режиссёрлардан бири Алпомиш ва Суперменнинг Бўйсун адирларидаги жанги ҳақида мультфильм яратиш истаги борлигини айтганда, ўйланиб қолдим ва охири шуям ғоя бўлди-ю, деган фикрга келдим!\nЧунки қарама-қарши ғоялар, қарама-қарши образлар, ўзга замонлар, ўзга қадриятлар... Бир қарашда, минг йил бир қозонда қайнасаям қони қўшилмайдиган икки қаҳрамон! Нима, бировнинг соясида жаннатга киришни орзу қилгандай, Суперменнинг шуҳратига Алпомишни шерик қиламизми ёки Алпомиш орқали Суперменни тарғиб этамизми?\nАлпомиш миллий қадриятлар, анъаналар, халқнинг ўтмиши, минг йиллар давомида элнинг орзу-умидларидан яралган қаҳрамон.\nУни аллақандай кино қаҳрамони билан таққослаш, ёнма ён қўйиш қанчалик ўринли бўларкин? Лекин Алпомишни қино қилиб, унинг Супермен олдида қанчалар ожизлигиниям кўрсатиб қўйдик-ку! Аслида Алпомиш эмас, ёлчитиб кино ишлолмайдиган бизлар ожизмиз.\nШундай хаёлга борган эдим.\nЭнди, ўйлаб кўрсам, бу икки образ ўртасида ўхшашликлар кўп экан...\nВ Термезе пройдет фестиваль искусства "Бахши"\nБугун Ўзбекистонда фольклорнинг бахшичилик йўналишига алоҳида эътибор қаратилмоқда. Ўтган йилда ушбу йўналишда президент ва Вазирлар Маҳкамасининг қарорлари эълон қилинди. Илгари ҳеч кузатилмаган ҳолат! Миллат илдизларига назар ташламоқда, ўзлигини англаб олиш, миллатни бирлаштириш ва келажакка руҳлантиришда санъатнинг ушбу туридан ҳам фойдаланмоқчи, тарихини улуғламоқчи. Ахир энг ҳаққоний тарих – фақат бадиий асардагина ифодаланади. Бунинг устида бу бадиий асар минглаб йиллар давомида оғиздан оғизга ўтиб, такомиллашиб, ҳар бир авлоддан нимадир олиб, қўшилиб, дарёдай тўлқинланиб келаётган бўлса.\nБахшичилик нима ўзи? Қайдан келиб чиққан, илдизлари қайда?\nБу сўз мўғуллар ва бурятларда устоз, маърифатчи маъносини берган экан. Албатта-да, бахшилар кеч куздан эрта баҳоргача тўйларда, йиғинларда куйлаб, достонлар айтиб, халқнинг маърифатли бўлишига хизмат қилган.\nБироқ бу маърифат элчилари бора-бора жамиятга унчалар ҳам керак бўлмай қолди.\nЎзбекистонда бахшичиликнинг тараққий этишига назар солиб ҳам тараққиётнинг йўналишини белгилаб олиш мумкин. Йўқ, бахшичилик, Ўзбекистонга тараққиёт олиб келмаган. Аксинча, ундан чекиниб борган.\nДейлик, Булунғур бахшичилик мактабининг энг ёрқин намояндаси Фозил Йўлдош ўғли 1955 йилда, Нурота (Қўрғон) мактабининг сўнгги йирик бахшиси Пўлкан шоир 1941 йилда, Шаҳрисабз достончилик мактабининг охирги машҳур вакили Абдулла Нурали ўғли 1957 йилда, Нарпай мактабининг вакили Ислом Назар ўғли 1953 йилда вафот этган. Шеробод достончилигининг энг гуллаган даври ҳам ўтган асрнинг биринчи ярмигача давом этган.\nАлбатта, бугунги кунда ҳам Ўзбекистонда бахшилар кўп, ижод қилишмоқда, халқнинг минглаб йиллик меросини кўз қорачиғидай асраб, кейинги авлодга етказиш тадоригида юришибди, лекин бир муддат уларга эътибор сусайгандай эди. Қолаверса, халқ ўртасида ҳам қизиқиш аввалгидай эмас. Телевидение орқали беқасам чопон кийиб, дўмбирасини чертиб, ички овозда ниманидир куйлаётган кишини кўрган ёш томошабин албатта канални ўзгартиради.\nХўш, бахшичилик мактабларининг инқирози сабаблари нимада?\nҲар қандай замонда ҳам инсон учун маънавий озуқа еб-ичишдан паст ўринда турмаган. Бахшичилик айнан шу – инсон маънавий очлигини қондиришга қаратилган. Бахшилар азалдан достонлар куйлаб, одамларнинг ҳаётига маъно-мазмун киритган. У ўзида ҳам қўшиқчилик, ҳам кино, ҳам театр, ҳам таълим унсурларини мужассам қилган ва шу сабабли тараққий қилган эди. Кейинчалик, китобот, театр, қўшиқчилик ва ниҳоят кино ривож топиб, бу санъат секин-аста иккинчи ўринга тушиб қолди.\nМирзиёев олий таълимнинг маънавий-аҳлоқий мазмунини кучайтиришни буюрди\nБахшичилик бугун ўзининг дастлабки вазифасини деярли бажармай қўйди. Энди у томоша, кўнгилочар воситаси эмас, айтарли маърифат ҳам улашмайди. У миллатнинг тарихи, ўзига хослиги, тили, урф-одатлари, минглаб йиллар давомидаги орзу-ўйлари, ҳаёт тарзи, қизиқишларини ифода этиб, асраб келаётган воситага айланди.\nБахшичилик таназзулининг яна бир сабаби – бу унинг анчайин қийин санъатлиги.\nБахши нафақат шоир, балки мусиқачи, ашулачи, диктор ва маҳоратли актёр, асосийси, кучли хотира соҳиби бўлиши лозим. Айтишларича, Эргаш Жуманбулбул ўғли қозоқларнинг "Қиз-Жибек" достонини икки марта ўқиб, орадан бир ой ўтгач ёддан айнан айтиб ва ёзиб берган.\nБугун, одамлар ўз миясидан кўра, компьютер хотирасига таяниб қолган даврда минглаб байтли асарларни ёд олиб, айтиш ҳаммагаям анчайин оғирлик қилади. Ҳаммаям бу ишга жонжон деб киришавермайди. Бунинг устига у орқали илгаригидай, рўзғор тебратиб бўлмаса. Дарвоқе, мавриди бўлмаса ҳам айтиш лозим, бахшиликнинг ўз ахлоқий кодекслари бўлган. Улар қатъий амал қилган тартиб-қоидаларнинг бири – улар, бугунги қўшиқчилардан фарқли ўлароқ ҳеч қачон нарх-навони белгилашмаган. "Ҳақ" масаласи ҳал этилиши лозим бўлганда, ўртага белбоғини ташлаб, ташқарига чиқиб кетган экан. Йиғилганлар атаганларини шу белбоққа ташлаб, у қайтгунча тугиб қўйишган. Албатта-да, "менга фалон пул берасан" деб турса, Юнус пари, Мисқол парининг гўзаллиги, Алпомишнинг қаҳрамонликлари, Гўрўғлининг матонати, Ойбарчиннинг ҳасратлари тараннум этилган мисраларнинг таъсири бўлармиди?\nҚолаверса, инсониятнинг ҳаётий тажрибаси ҳам ортиб бормоқда. Тобора бир-биримизнинг кўнглимизга етиб боришнинг мақбулроқ, осонроқ усуллари, йўлларини топмоқдамиз. Вақт масаласи ҳам тиғизлашган. Энди ҳеч кимнинг битта достонни икки-уч кунлаб тинглаб ўтиришга хоҳиши ҳам, вақти ҳам йўқ. Энди ҳаётни бутун ранг-рўйи, ҳис-ҳаяжони билан кўрсатиб берувчи кинолар бор. Китоблар бас дегунча. Бутун халқ саводхон. Энди бир жойда тўпланиб, бахшини эшитиб, ўз ҳис-ҳаяжоналарингни, туйғуларингни бошқаларга намоён этиш шарт эмас. Ёлғиз ўтириб, китоб ўқиб, кино томоша қилиб, ашула эшитиб шу маънавий озуқани олиш мумкин.\nЭнди халқ достонлари бизга халқнинг минглаб йиллик ўтмиш ҳасратлари, дардларини англаш, миллатнинг тарихини билиш учун керак, холос.\nЧунки, халқ достонлари инсонларнинг орзу-ўйлари, мақсадлари, хаёлларини ўзида мужассам қилган. Илгари, ҳар қандай ҳолатни қоғозга тушириб, сақлаб қолиш имкони бўлмаган даврда халқ тарихини унутмасликниг асосий воситаси инсонлар онги эди.\nЭътироз бўлиши мумкин – қанақа тарих? Бу эртак-ку! Ҳаммаёқ ваҳима, гротеск!\nДейлик: Олтмиш қари олачадан қалпоғи, Тўқсон қўйнинг терисидан телпаги, Тўрт юз тўқсон қулоч қўлда ҳассаси, Сарҳовуздан катта эди косаси, Шуни билан ўн саккизта нашаси, Тўқсон қари бўздан бўлган киссаси.\nХуллас, ҳаммаёқ эртак!\n© Зульфия Тургунова\nШавкат Мирзиёев андижонлик қирғиз бахшига Malibu ва уй совға қилди\nАслида эса бирон ҳолатни, ҳодисани асраб қолиш учун мана шунақа ваҳималар зарур. Бугун ҳар қандай ахборот ярим кунда эскириб қолаётган бўлса, илгари ҳам нари борса, бир-икки йилда унутилган. Воқеани ёддан чиқармаслик учун эса ҳар бир авлод унинг ёнига ўзидан озроқ "қўшиб" бормоғи лозим. Худди Самарқанд шаҳридаги Дониёр пайғамбарнинг қабрига ўхшаб-да. Айтишларича ушбу қабрга ҳам ҳар юз йилда бир метр қўшиб қўйилар экан. Мақсад – тобора узоқлашиб бораётган вақтдан туриб қараган одам ҳам уни кўра олсин! Узоқдаги нарсани кўриш учун у улкан бўлиши лозим-да.\nДостонлар бизга маълумотларни мана шундай, маҳобатли кўринишда етказади. Улар орасидан ҳақиқатни илғаш олиш учун эса катта ақл соҳиби бўлиш шарт эмас.\nДарвоқе, Хоразм бахшичилик мактаби нима бўлишидан қатъий назар бугун ҳам байроқни имкон қадар ушлаб турибди. Сабаби ифода услубида бўлса керак. Уларда Самарқанд, Сурхондарё, Қашқадарё, қолаверса қўшни давлатлар бахшилариникидек сўз, ҳолат ва воқеа биринчи ўринга қўйилмайди. Балки уларда мусиқа етакчилик қилади. Ташқи овозда куйланади. Хоразм достончлигида ишқ-муҳаббат мавзуси етакчилик қилади. Бадиий адабиётнинг умрбоқий мавзусини эса биламиз: ўлим ва муҳаббат!\nБугун, АҚШнинг кино саноати тандирдан узилаётган иссиқ нонлардайин киномаҳсулотларни бозорга пешма-пеш етказаётган бир даврда халқ достончилигининг яшаб кетиши шубҳа остида. Буни фақат давлат томонидан эътибор орқали сақлаб қолиш мумкин.\nЛекин нима бўлишидан қатъий назар халқ достонлари, бахшиларнинг куй-қўшиқлари оҳанги миллатнинг қон-қонига сингиб кетган. У бир кун эмас бир кун барибир бўй кўрсатади.\nДейлик, Комилжон Отаниёзов ва Ҳосила Рахимованинг халқ достонлари, бахшиларнинг термаларидан айтилган қўшиқлари бекорга оммалашмаган. Ғарб оҳангига йўрғалаб кетаётган қўшиқчилар шунга эътибор қаратса, термалардан, уларнинг оҳангида айтиб кўрса, натижасини дарров сезилган бўлармиди?!\nЎзбекистон аҳолиси орасида “Алпомиш” ва “Барчиной” тестлари ўтказилади\nАслида Спайдермен ҳам, Супермен ҳам, Голливуднинг фантастик куч-қудларга эга бошқа қаҳрамонлари ҳам Гўрўғли, Алпомиш ва Рустам каби халқлар минглаб йиллар давомида шакллантириб, яратган образлардан олинган. Дарвоқе, "Тўқсон қўйнинг терисидан телпаги" деган мисралар Халкка нисбатан ҳам бемалол қўлланилиши мумкин. Қайси замонда, даврда, маконда яшашидан қатъий назар инсонга идеаллар керак, қаҳрамонлар керак эканда!\nАянчлиси, мультфильм ишлаб, Алпомишни ғолиб кўрсатиш мумкиндир, лекин у жангни Голливуд қаҳрамонларига бой бераётгани рост. Леки бу ҳали уруш бой берилди дегани эмас. Минг йиллик қаҳрамонлар шунчалик осон енгилмайди!\nАчинарлиси, бир пайтлар халқ оғзаки ижодини секин-аста саҳнадан сиқиб чиқарган қоғоз китобни ҳам худди шу тақдир кутаётгани.


Атлантикада янги “Ли” довули вужудга келди\n09:19 / 28.09.2017\nАтлантика океанида вужудга келган янги “Ли” шторми учинчи хавфлилик тоифасидаги довулга айланди.\nАҚШнинг довулларни ўрганиш миллий маркази маълумотларига кўра, айни вақтда “Ли” ичидаги шамол тезлиги соатига 185 км тезликка етган. У ҳозир шимолий-ғарбий томон соатига 11 км тезлик билан йўналмоқда.\nАтлантика океанида охирги бир неча ҳафтадан бери кетма-кет вайронкор довуллар вужудга келмоқда. Аввалроқ “Харви” довули АҚШнинг Техас штатига катта талофат етказганди. Ундан сўнг “Ирма” довули Кариб ҳаавзаси оролларига, сўнгра Флоридага ёпирилган. Бундай довуллардан охиргиси “Мария” бўлиб, у ҳам Америка қитъасининг бир неча давлатларига ўз таъсирини ўтказган.\nАтлантика довул Ли\nФото: Германияга довул ёпирилди\nКот-д’Ивуар соҳиллари яқинида Украина самолёти ҳалокатга учради


«Одамзоднинг бу дунёдаги якка-ю ягона, олий вазифаси – ўз тақдирини рўёбга чиқаришга эришишдир...\nБарча одамлар ёшлик пайтларида ўз тақдирларини биладилар... Аммо фурсат ўтиши билан сирли бир куч уларни Ўз Тақдирларини рўёбга чиқариш имконсиз эканлигига ишонтира боради.\nБу сирли қудрат инсон зотига ғанимдай туюлади, аслида эса ўз тақдирини қандай рўёбга чиқариш ёълини худди ана шу қудрат кўрсатиб беради. У инсонга руҳини ва эркини ўша буюк вазифага тайёрлайди. Бу курраи заминда олий бир ҳақиқат мавжуд: қачонки сен ниманидир астойдил истасанг, албатта унга эришасан, чунки бундай истак оламнинг руҳида дунёга келган бўлади. Сен эр юзида худди ана шунинг учун яратилгансан»\n«Алкимёгар» романи замиридаги ушбу ҳикмат ўтмишда ўтган ёхуд ривоят қаҳрамони бўлган кимнингдир ҳаётигагина тааллуқли эмас, бу сиз-у биз учун ҳам, биздан кейингилар учун ҳам ўтилажак ёълдир. Балки бугун бу китобнинг дунёдаги 120 мамлакатда севиб ўқилаётгани ҳам, Пауло Коелонинг дунёнинг энг машҳур ёзувчисига айлангани ҳам бежиз эмасдир.\n«Алкимёгар» ҳақида гапирганда Ричард Бахнинг «Жонатан исмли чағалай», «Тасаввурлар» ёки Экзюперининг «Кичик шаҳзода» сингари эртак-ривоятларини эсламасликнинг сира ҳам иложи ёъқ. Аммо «Алкимёгар» уларнинг ҳеч бирига ўҳшамайди.\nНашриёт: ЎҚИТУВЧИ НМИУ\nМаҳсулот коди: Alkimyogar\nМуаллиф: Пауло Коэльо\nБирга харид қилинади\nБалиқчи ва балиқ ҳақида эртак\nБарча учун севимли “Балиқчи ва балиқ ҳақида эртак” номи билан машҳур шеърий сатрлар, унга ажойи..


«Оддий эрни идеал эркакка айлантирамиз!» | Суғдиёна биринчи аёллар электрон журнали\n«Оддий эрни идеал эркакка айлантирамиз!»\n«Идеал!» Бунақасини топиш осонмас. Аммо ҳамма аёллар эри шундай бўлишни орзу қилишади. Нима қилмоқ керак? Эрингизни ўзингиз тарбияланг, дея маслаҳат беришмоқда руҳшунослар. Масалан, қуйидаги усуллар билан.\nКўпинча эркаклар ўз аёли томонидан етарлича меҳр, эътибор ва оддийгина мақтовларга зор эканлигидан ҳасрат қилишади. Ёнингизда муваффақиятли эркакни кўришни истайсизми? Унда эрингизни тез-тез мақтаб туринг. Қуруқ мақтов эмас, асосли эътирофлар бўлсин.\nЭрингизни сартарошхонага юбормоқчисиз, чунки аллақачон сочини тарошлаб қўйиш вақти етган. У эса телевизордан айрилгиси келмайди. Шунда сиз бирданига гўзаллик салонига борадиган бўлиб қоласиз. Эрингиздан сизни кузатиб қўйишини сўрайсиз, акс ҳолда қайтишда гўзаллигингизни кўрган эркаклар гап отиши мумкинлигини ҳазил қилиб айтасиз. То сиз сочингизни турмаклатиб чиққунингизча аввалдан огоҳлантириб қўйилган эркаклар сартароши уни соч олдиришга кўндиради. Атирдан фойдаланишга ўргатиш жуда қийин бўлса-да, бунинг ҳам йўли бор. Эрингизга Chanel ифоридан совға қилинг (флаконга қурбингиз етмаса, кичкина нишона – «пробник» ҳам бўлаверади) ва бу ифор айнан севимли ёрингиздан таралганда сизни ҳушингиздан айиришини айтинг. Навбат унинг кийимларига етди. Эр-хотин шаҳар бўйлаб сайр қилиб юрганингизда «тасодифан» олдингиздан чиқиб қолган эркаклар либослари сотиладиган дўконга киришни таклиф этинг. Кийим алмаштириш хонасидан ўзига ярашган либосни кийиб чиққанида: «Дадаси, худди бойвачча бизнесменларга ўхшаб кетдингиз-а!» – деб мақтанг.\nЭрингизнинг тартибли бўлишга интилишини қўллаб-қувватланг, оёқ кийимини бир чеккага ечиши, кўйлагини ғижимлаб отмай стулга илиб қўйиши каби майда, ёқимли хатти-ҳаракатларини олқишлаб туринг. Чунки мақтовни эшитганда инсон мияси «ёқимли гормон»ни ишлаб чиқаради. Қарабсизки, севимли аёлидан мақтов сўзларини такрор эшитиш учун кейинги сафар у янада тартиблироқ бўлишга интилади. «Фалон ишни қилишингиз керак», «мажбурсиз», «қилмасангиз бўлмайди» каби сўз ва сўз бирикмаларини луғатингиздан умуман ўчириб ташланг. Акс ҳолда эркак исён кўтариб, айтганларингизнинг тескарисини қилишга ўтади.\nАввалига ўзингиз айрим қоидаларга қатъий риоя этишингиз керак. Ҳеч қачон эрнинг одида овозни баланд кўтармаслик, салбий маъно ташувчи сўзларни тилга олмаслик (ҳатто бошқаларга нисбатан ҳам), умуман, муомала маданиятига риоя этишингиз керак. Ҳатто телефонда гаплашаётганда ҳам ёнингизда турмуш ўртоғингиз турган бўлса, ўзингизни назорат қилинг. Кейин аста-секин эрингизга ҳам шу талабларни қўя бошланг. Масалан, «Боланинг олдида ёмон сўзларни айтманг, ўрганади» ёки «Бақирманг, кечаси қўрқиб чиқади» каби усуллар билан. Муҳими, охиригача курашинг.\nБу эркаклардаги асосий сифатлардан бири. Афсуски, кўпчилик эрларга фаранг атири ёки тилла узук ҳақида гапириш тугул орзу ҳам қилолмайсиз. Хўш, пишиқ эркакни хотинига қимматбаҳо совғалар олишга қандай ўргатиш мумкин? Аввалига уни кичкинагина, нафис совғага кўндиринг. Масалан, шойи рўмол, кундалик дафтар ёки чиройли сочтўғнағич. Пештахтада турган орзуйингиздаги нарсага боқиб, кўпдан бери шунга эгалик қилишни истаётганингизни айтинг. Совғани қўлга киритишингиз билан мақтов ва олқишларни қуюқ қилинг, хурсандчилигингизни ортиғи билан намоён этинг ва миннатдор бўлинг. Шунда ёрингизда сизга совға бериш деганда шу ёқимли дақиқалар кўз ўнгида гавдаланади ва буни такрорлаш истаги туғилади. Фақат бошданоқ уни жуда арзон ва паст нарсалар совға қилишга ўргатиб қўйманг. Бўлмаса, бир умр фақат шундай совғалар олиб ўтишингизга тўғри келади.\nШАҲИНА Tags:«оддий эрни идеал эркакка айлантирамиз» макраёллар ҳақидаомадтартиблиэр ва хотинэркаклар ҳақидаПохожие статьи Юқори мартабага эришишнинг 18 усули Қулоққа айтиладиган гаплар Ёхуд жинсий ҳаёт муаммолари «Эркаклар салтанати»нинг луғатиTwitter НравитсяSocButtons v1.5


Чекка ҳудудларга саноатни олиб кириш — кластерлар олдидаги устувор вазифа - Халқ сўзи\n16:46 23 Июнь 2021 Кластер\n«Ўзбекистон пахта-тўқимачилик кластерлари» уюшмаси ташкил этилганига бир йил тўлди. Аниқроғи, мазкур нодавлат нотижорат ташкилот Вазирлар Маҳкамасининг 2020 йил 22 июндаги «Пахта-тўқимачилик ишлаб чиқаришини янада ривожлантириш чора-тадбирлари тўғрисида»ги қарори асосида тузилган эди.\nБугун уюшманинг бир йиллик фаолияти таҳлили ва галдаги устувор вазифалар муҳокамасига бағишланган йиғилиш бўлиб ўтди. Унда асосий эътибор тизимдаги 122 та пахта-тўқимачилик кластерлари мисолида ердан самарали фойдаланиш, кўпроқ даромад олиш учун чуқур қайта ишлашни йўлга масаласига қаратилди.\n— Маълумотларга қараганда, Нидерландияда бир гектар ердан 160 минг АҚШ доллари миқдорида даромад олинмоқда, — деди «Ўзбекистон пахта-тўқимачилик кластерлари» уюшмаси раиси, сенатор Муртазо Раҳматов. — Ёки бўлмаса, Ветнамда бир туп ғўза ўсмайди, бир килограмм пахта етиштирилмайди, лекин 50 миллиард долларлик тўқимачилик маҳсулотлари экспорт қилинади. Йилига 3 миллион тоннадан зиёд пахта етиштирилиб, 1 миллион тоннадан ортиқ тола олинадиган Ўзбекистонда-чи? Афсуски, пахта-тўқимачилик маҳсулотлари экспорти 2 миллиард долларга ҳам етмайди. Бизнинг ҳисоб-китобларга кўра, толани чуқур қайта ишлаш эвазига 25 миллиард долларликдан ортиқ қўшимча қиймат яратиш мумкин. Кластерлар бугун ушбу натижага эришиш йўлида давлатимиз раҳбарининг инновацион ғояси асосида жипслашиб, меҳнат қилмоқда.\nЙиғилишда чекка ҳудудларга саноатни олиб кириш орқали қишлоқ аҳолиси бандлигини таъминлаш, уларнинг даромадини оширишга хизмат қиладиган инвестициявий лойиҳаларни амалга ошириш, қишлоқ хўжалигини молиялаштириш тизимини такомиллаштириш, соҳа учун етук кадрлар тайёрлаш масалалари ҳам муҳокама қилинди. Уюшма олдида турган вазифалар белгилаб олинди.


Туркия қуролли кучлари қўшини тез орада Сурия шимолига жўнатилади\nТуркия қуролли кучларининг қуруқликдаги қўшин қисми тез орада Сурия шимолига жўнатилади.\n“Табиатга инсон таъсирининг салбий натижаси бўлган тутун минглаб километрни қамради”\nИталиялик астронавт Лука Пармита Халқаро космик станция бортидан туриб Амазонкада авжига чиққан, минглаб километрларни қамраб олган ўрмон ёнғинларини фотосуратга олди.\nБуюк Британияда қуёш батареясида ишловчи темир йўл тармоғи ишга туширилди\nБуюк Британияда қуёш батареясида ишловчи темир йўл тармоғи ишга туширилди.\nАҚШ Президенти Шимолий Корея етакчиси билан яна бир марта учрашиш ниятида\nАҚШ Президенти Дональд Трамп Шимолий Корея етакчиси Ким Чен Ин билан яна бир марта учрашиш ниятида, деб хабар беради “Рейтер” агентлиги.\nАсама вулқонининг янгидан уйғонгани маълум қилинди\nЯпония бош метереология бошқармаси Гумма ва Нагано префектуралари чегарасидаги Хонсю оролида Асама вулқонининг янгидан уйғонганини маълум қилди, дейилади NHK маълумотида.\nБорис Жонсон 39 миллиард фунт стерлинг тўламаслигини маълум қилди\nБуюк Британия бош вазири Борис Жонсон мамлакатнинг Евроиттифоқдан чиқиш жараёни кечиктирилиши учун жами 39 миллиард фунт стерлингни тўламаслигини маълум қилди.\nДмитрий Песков Путиннинг гапини эслатиб ўтди\nРоссия иштирокидаги “Катта саккизлик” формати 2014 йилгача амал қилди.\nИкки кунлик учрашувнинг асосий музокаралари бугун, 25 август куни бўлиб ўтмоқда.\nСамолётнинг кескин қўниши натижасида 7 нафар йўловчи жабрланди\nHawaiian Airlines авиакомпаниясига тегишли самолётнинг Қўшма Штатлардаги Гонолулу шаҳрига кескин фавқулодда қўниши натижасида жабрланган етти нафар йўловчи шифохонага ётқизилган.\nБразилия Президенти: бу 21 асрга хос эмас\nБразилия Президенти Жаир Болсонару франциялик ҳамкасби Эммануэль Макронни “Катта еттилик” саммитида Амазонкадаги ёнғинларни ўз сиёсий мақсадлари йўлида муҳокама қилишда айблади.\n“Россиянинг қайтишига тўсқинлик қилиш маънисиз тақлидни намоён этади”\nРоссиянинг “Катта саккизлик”ка қайтишига қарши фикр билдириш билан европалик сиёсатчилар совуқ уруш даврининг мавҳум пародиясини ижро қилмоқда, деди Франция Миллий мажлисининг халқаро масалалар бўйича қўмитаси аъзоси Марин Ле Пен.\nАҚШнинг Венесуэлага ҳарбий йўл билан бостириб кириш нияти йўқ\nАҚШнинг Венесуэлага ҳарбий йўл билан бостириб кириш нияти йўқ ва Президент Мадуро ҳукуматдан кетганидан кейинги даврга оид режаларга устувор аҳамият қаратади.\n“Биз мулоқотга ва айни бир пайтда қарама-қарши туришга ҳам тайёрмиз”\nШимолий Корея АҚШ билан мулоқотга очиқ. Лекин ҳалигача санкциялар воситасидаги босим давом этмоқда.\nАмазонкада ўрмон ёнғинлари давом этмоқда\n“Бразилия Президенти Жаир Болсонару мамлакатдаги барча вазирликларни Амазонкадаги ўрмон ёнғинларини бартараф қилиш ишларига сафарбар қилинишини назарда тутувчи фармонга имзо чекди”, дейилади “Globo” портали хабарида.\nПутиннинг Финляндияга ташрифидан сўнгги воқеалар дунё нигоҳида\nПутин 21 август куни Хельсинкида Финляндия президенти Саули Ниинистё билан бўлиб ўтган музокаралардан сўнг журналистлар билан ҳам учрашди.\n22 август куни Калифорния штатининг Лос-Анжелес шаҳрида номаълум шахс томонидан амалга оширилган қуролли ҳужум оқибатида 4 киши жароҳатланган.\nGoogle ва Mozilla Қозоғистон расмийларининг хавфсизлик сертификатини блоклайди\nFirefox ва Chrome браузерларини қўллаб-қувватловчи Mozilla ва Google компаниялари “Қозоғистон ҳукумати томонидан мамлакат ичкарисидаги интернет трафикни ушлаб олиш имкониятларини блоклаш мақсадида” янги технологик қарорларини ишга туширганликлари борасида баёнот берди.\nАмазонка ўрмонларидаги табиий ёнғинлар рекорд натижани қайд этди\nБразилиядаги Амазонка ўрмонларида йил бошидан буён содир бўлиб турган табиий ёнғинлар рекорд даражани қайд этди.\nТашқи ишлар маҳкамаси вакили Хитой АҚШга бу хусусда етарлича кескин тушунча берганини таъкидлади.


Экология ва атроф муҳитни муҳофаза қилиш давлат қўмитаси тўғрисидаги низом тасдиқланди – Газета.uz\nҲукумат қарори билан Ўзбекистон Республикаси Экология ва атроф муҳитни муҳофаза қилиш давлат қўмитаси тўғрисидаги низом тасдиқланди.\n16 январ 2019, 10:42 Жамият\nЎзбекистон Республикаси Экология ва атроф муҳитни муҳофаза қилиш давлат қўмитаси тўғрисидаги низом Вазирлар Маҳкамасининг қарорига биноан тасдиқланди. Бу ҳақда Адлия вазирлигининг телеграмдаги «Ҳуқуқий ахборот» канали орқали хабар берилди.\nНизом билан қўмита ва унинг таркибий бўлинмаларининг мақоми, асосий вазифалари, функциялари, ҳуқуқ ва жавобгарлиги, фаолиятини ташкил этиш ва ҳисобот бериш тартиби, ҳуқуқ ва жавобгарлиги белгиланди.\nҚўмита қуйидагилар учун жавоб беради:\nэкология ва атроф муҳитни муҳофаза қилиш соҳасида давлат сиёсатини самарали амалга ошириш;\nҚўмита фаолиятига тегишли прогноз кўрсаткичларига эришилишини сўзсиз таъминлаш;\nВазирлар Маҳкамаси ва президент администациясига киритилаётган норматив-ҳуқуқий ҳужжат лойиҳалари ва бошқа ҳужжатлар, шунингдек, қўмита томонидан қабул қилинаётган қарорларнинг сифати, пировард натижалари ва амалга оширилиши оқибатлари;\nсоҳани ривожлантириш бўйича дастурлар, чора-тадбирлар режалари, «йўл хариталари» ва бошқа дастурий ҳужжатларни самарали амалга ошириш, шунингдек, экология ва атроф муҳитни муҳофаза қилиш соҳасида ҳудудларни ижтимоий иқтисодий ривожлантириш ва муаммоларнинг ечилиши;\nфуқаролар ва тадбиркорлик субъектларининг ҳуқуқларига риоя этилишини ва қонуний манфаатлари ҳимоя қилинишини таъминлаш.


Сузиш бўйича Словенияда ўтказилган халқаро турнирда ўзбекистонлик спортчилар 10 та медални қўлга киритишди\n16:21 / 30.03.2016\nСузиш бўйича Ўзбекистон терма жамоаси аъзолари Словенияда ўтказилган халқаро турнирда 5 олтин, 3 кумуш ва 2 бронза медални қўлга киритди. Бу ҳақда «ЎзА» хабар бермоқда.\nЙигирмага яқин давлатдан тўрт юзга яқин спортчи иштирок этган турнирнинг 100 ва 200 метрга эркин усулда сузиш баҳсларида Хуршид Турсунов маррага биринчи келиб, иккита олтин медалга сазовор бўлди. 50 ва 100 метрга брасс усулда сузиш баҳсларида қатнашган Владислав Мустафин ҳам шоҳсупанинг энг юқори поғонасига кўтарилди.\nКомплекс усулда сузиш баҳсларида Алексей Дерлюгов 400 метр масофада биринчи, 200 метр масофада иккинчи бўлди. Даниил Тулупов 50 метрга эркин усулда сузиш бўйича кумуш, 100 метрга эркин сузишда бронза медаль билан тақдирланди.\nУмидли спортчилардан Нурулло Ғуломқодиров 200 метрга баттерфляй усулда сузишда иккинчи, Алексей Тарасенко 200 метрга эркин усулда сузишда учинчи ўринни эгаллади.


Ўзгидромет сел хавфи ҳақида огоҳлантирди - 16.03.2017, Sputnik Ўзбекистон\n17 март куни Ўзбекистонда қандай об-ҳаво кузатилади? 16.03.2017, Sputnik Ўзбекистон\n20:50 16.03.2017 (янгиланди: 14:21 08.04.2021)\nТОШКЕНТ, 16 мар — Sputnik. Республика Гидрометеорология марказининг хабар беришича, 17 март куни пойтахтда ҳаво ўзгариб туради. Ёғингарчилик бўлмайди. Шарқдан секундига 3-8 метр тезликда шамол эсади. Кечаси 0…+2 даража, кундузи 15-17 даража илиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси +3 даража илиқ, айрим жойларда 2 даражагача совуқ, кундузи 12-17 даража илиқ бўлади.\nБухоро ва Навоий вилоятлари. Ҳаво ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси +2…+7, кундузи 17-22 даража илиқ бўлади.\nТошкент, Жиззах ва Сирдарё вилоятлари. Ҳаво ўзгариб туради. Шарқдан секундига 3-8 метр тезликда шамол эсади. Кечаси 0…+5 даража, кундузи 15-20 даража илиқ бўлади.\nСамарқанд вилояти. Ҳаво ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси 3 даража совуқ, 2 даража илиқ, кундузи 10-15 даража илиқ бўлади.\nҚашқадарё ва Сурхондарё вилоятлари. Ҳаво ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси 3-8, кундузи 18-23 даража илиқ бўлади.\nАндижон, Наманган ва Фарғона вилоятлари. Ҳаво ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси +1…+6 даража салқин, кундузи 10-15 даража илиқ бўлади.\n16-18 март кунлари Республиканинг тоғли ҳудудларида кўчки бўлиши хавфи бор.\n18-19 март кунлари Республиканинг тоғолди ва тоғли ҳудудларида сел кетиши хавфи бор.


Манчини: «Тезкор гол ўтказиб юборганимиздан кейин устунлик қилдик»\nМанчиниИталия миллий жамоаси\nИталия миллий жамоаси бош мураббийи Роберто Манчини Евро-2020 финалидан ўрин олган Англияга (1:1, пенальтилар серияси — 3:2) қарши баҳсдан сўнг ўз фикрлари билан ўртоқлашди.\n«Англия яхши ўйнади. Тезкор гол ўтказиб юбордик, бу оғир эди, аммо ўшандан бошлаб устунлик қилдик. Йигитлар шунчаки ажойиб. Яна нима дейишни билмайман. Ушбу ғалаба барча учун, мухлислар учун муҳимдир.\nЯхши ўйнаб ғалаба қозонганимиздан хурсандман. Умид қиламанки, ҳозир мухлислар байрам қилишмоқда. Хурсандмиз ва айни дамда шуниси муҳим», — дея Манчинининг сўзларини келтиради Football Italia.


КАЙФ-САФО КАСОФАТИ… - 14 Мая 2019 - Блог - WWW.SHERLAR.ORG - SMS SHERLAR, SEVGI SHERLARI, YANGI\nГлавная » 2019 » Май » 14 » КАЙФ-САФО КАСОФАТИ…\nМияси лўқиллаб оғрир, кўз очишга мажоли йўқ эди.\n— Лена-а! — бақирди у ётган ерида. — Қаерга гум бўла қолдинг, Лена?..\nХотини Елена бу вақтда қайсидир аёлнинг сочини турмаклаб бўлиб, қўл чайиш илинжида ваннахонага кирган эди.\n— Ҳа, уйғондингми, алкаш? — ярим ҳазил, ярим чин оҳангда саволга савол билан жавоб қайтарди Елена.\n— Ҳадеб бир гапни эзғилайвермасдан, буёққа кирсанг-чи!..\n— Ҳа-а, нима дейсан? — Елена апил-тапил қўлини чайди-да, ётоққа кирди.\n— Бош ёриламан деяпти. — деди Савели афтини бужмайтириб. — Бир чорасини қилмасанг бўлмайди, хотин!\n— Камроқ ичиш керак-да! — эрига танбеҳ берган бўлди Елена. — Ҳўкиздай симираверадими одам?\n— Бўпти, бўпти! — Савелий одатдагидек юзини тескари бурди. — Сенга гап бўлса бас.\nЕлена бир жилмайиб қўйди-да: халатининг чўнтагини ковлаштириб иккита мингталик чиқарди.\n— Ма, ўлиб-нетиб қолмагин тағин! Пиво опкел!\n— Ҳаммасигами? — пулга кўзи тушган Савелий даст ўрнидан туриб қўл чўзди.\n— Иккаламизга. — деди Елена қўлини бигиз қилиб. — Агар дўконда ичсанг, уйга киришингни ўйла!\n— Бу нима деганинг, хотинжон? Ўлибманми сенсиз ичиб. Ҳозир ғизиллаб опкеламан. Иккаламиз шўр балиқмина-ан урамиз-да-а ўша пивони?\n— Э, гапни кўпайтирмай, тезроқ бўл! — уни жеркиб берди Елена. — Фақат яхшисидан олгин!\n— Хўп бўлади, хотинжон!\nСавелий кийимларини эгнига илди-да, оғзининг таноби қочган кўйи ташқарига отилди.\nЭри чиқиб кетгач, Елена юз-қўлларини бошқатдан чайиб, ошхонага кирди ва стол устига дудланган балиқ, турли салатлардан қўйди.\nОрадан ўн дақиқача вақт ўтдими-йўқми, ташқари эшик очилиб, ичкарига Савелий кириб келди. Ёнида улфатларидан бири Марат қўлида халтачага яхшилаб ўралган бир шиша ароқни қўлтиқлаганча турарди. Елена чақирилмаган меҳмонни кўрди-ю, ранги ўзгариб, қовоғини уйди.\nҲа, у бемалол, эри билан ўтириб дам олмоқчи эди. Бу эса…\n— Хотинжон, пивони ароққа газак қиладиган бўлдик-ку! — дея ялтоқланди Савелий. — Қара, оғайним ҳам шишадош тополмай ҳайрон бўлиб турган экан. Бошлаб келавердим.\n— Ажаб бўпти! — Маратга сездирмай эрининг билагини чимдиб қўйди Елена. Ва хаёлан сўкиниб олди:\n«Худоё оти ўчсин улфатларингнинг! Мундоқ хотиржам оёқ узатишгаям қўйишмайди…»\nБироқ ароқ тўла шиша яримлагач, уйилган қовоқлар очилгандек бўлди. Барчаларининг ичи қизиб, ора-сирада кулишиб ола бошлашди. Айниқса, бошида қимтиниброқ турган Марат энди ўзини орқага ташлаб, турли латифалар айтиб ёнидагиларни кулдиришга тушди.\n— Б-бу кам. — деди Савелий ичкилик ниҳоя топганини кўргач. — Хотин, ўзинг ўйла, томоқ ҳўлланди холос. Ахир… Ўтиргандан кейин охиригача ўтириш керак-да! Нима дейсан, Марат?\nШишадош унинг саволига жавобан билинар-билинмас бош ирғаб, чўнтагидан битта мингталик чиқарди.\n— Мана, бор пулим шу. — деди у сал хижолат чеккан каби лаб тишлаб. — Ўлай агар, шундан бошқа сариқ чақам ҳам йўқ!\n— Э, нега хавотир оласан? — қўл силтаб ўрнидан турди Савелий. — Хотинжоним бор экан, пулнинг иложи топилади. Нима дейсан?..\n— Ҳеч қанақанги пул йўқ! — гапни кесди Елена. — Ўтир жойингга ҳовлиқмай!\n— Хоти-ин, — Марат томон ишора қилди Савелий. — меҳмоннинг олдида хижлат қилмагин-да одамни!\n— Ҳеч жин урмайди. — деди Елена. — Уйда яшириб қўйган бир шиша ароғим бор. Ана, сервантнинг иккинчи тортмасида турибди.\n— Оҳ, тилингга шака-ар! — хотининнинг елкасига қоқди Савелий. — Вей, Марат, кўрдингми бизнинг хотинни!\n— Ҳа-а, гап йўқ Еленага! — маъқуллади Марат. — Қинйди бизникилар ҳам шундай бўлса!..\nСавелий қайсидир қўшиқни хиргойи қила-қила залдан бир шиша ароқ топиб чиқди ва стол устига қўйиб ўтирмай, қопқоғини очди-да, қадаҳларни тўлдириб қуйди.\n— Келинглар, шу қадаҳни Ленам учун олайлик!..\nЕлена биларди. Савелий кайфи таранг бўлгач, турли «саргузашт»ларни қўмсай бошлайди. Шунга қарамасдан, хаёлан эрини ташқарига чиқармасликка аҳд қилди. Афсуски, шиша бўшади дегунча Савелий чайқалганча ўрнидан турди ва курси суянчиғига илинган курткасини кия бошлади.\n— Лена, биз… Бир очиқ ҳаводан нафас олиб келайлик! — деди у Маратни секин туртиб. — Т-тез қайтамиз!\n— Бекорларни айтибсан! — унинг йўлини тўсди Елена. — Ҳеч қаерга бормайсан!\n— И-ие, — Савелий ҳиқичоқ туганча хотинини билагидан тутиб нари суришга тутинди. — б-бу нима деганинг? Ё мақтаганимга талтайиб кетдиларми-а?.. Б-бўпти, ҳ-ҳозир…\nУ кафти билан Еленанинг икки юзини чангаллаб олди. — Тиш-пишингни синдирсам тинчланасанми сен?..\n— Қўлингни торт! — дея эрининг қўлларига ёпишди Елена. — Кайф битта сендамас, мендаям бор.\n— Вей, қанжиқ! — беихтиёр бақира бошлади Савелий. — С-сен менга хўжайинмисан-а? Хўжайинмисан?.. Қоч йўлдан!\nМарат эр-хотиннинг бу тахлит даҳанаки жанжалларини кўп кўрган. Шу сабабли хайр-маъзурни-да нася қилди-ю, ими-жимида жуфтакни ростлади.\n— Қочмайсанми? — Еленанинг бу ҳайқириққа жавобан хотиржам бош чайқаб қўйганини кўрган Савелий баттар тутоқди. Энди у шартта стол устидаги ошпичоқни олди-да, оғзидан тупук сачратиб сўкина кетди:\n— Қанжиқ! Йўлни бўшат! Ҳозир ўлдираман!..\nБалки Елена ичкилик туфайли ширакайф бўлмаганда бу пўписадан қўрқиб кетган бўлармиди…\nҲозир эса заррача тап тортмасдан ортга тисланди.\n— Ҳали шунақами? Мени ўлдирмоқчимисан? Мени-я?.. «Родной» хотинингни-я?.. Ҳозир… Ҳозир, хўпми?..\nУ эҳтиёткорлик билан балконга чиқди-да, ўқлоғни олиб ошхонага қайтди.\n— Хўш, нега қараб турибсан? Ўлдирмайсанми?.. — деди кўзлари ғазабдан чақнаб. — Ҳа, қўрқиб кетдингми?\n— Нима?.. Ким қўрқибди? Мана сенга, мана!..\nСавелий пичоқ чангаллаганча хотинига ташланди. Бироқ тиғ санчишга улгурмади. Ўқлоғ унинг нақ миясига қайта-қайта келиб тушаверди.\nБир зумда ҳаммаёғи қонга бўялган Савелий шилқ этиб полга қулади.\nЕлена эса карахт эди. Нигоҳларида ғазаб ниш уриб, нуқул титрарди.\nАёл узала тушганча типирчилаётган эрига бир неча сония қараб турди-да, бир четда думалаб ётган пичоқни қўлига ўлди.\n— Ўлдиришни сенга кўрсатиб қўяман, ҳезалак! — дея ғудранди Елена қонли кўзларини эридан узмай. — Ҳали мени билмас экансан!..\nСавелий бу сўзларни идрок этадиган аҳволда эмасди. Кучли оғриқ исканжасида ётган ерида чайқаларди холос.\nЕлена кутилмаганда унинг кўксига тиғ санчди. Бу ҳаракат бир неча маротаба содир этилди ва Савелий жим бўлди.\n— Ана, энди бир пиёниста, текинтомоқдан қутулдим. — Елена жазава аралаш қичқира бошлади. — Ўлдинг, баттол, ўлдинг!..\nСўнгра қон юқи пичоқни девор томон улоқтирди-да, додлаганча ўзини Савелийнинг жасади устига отди.\n— Худойи-им! Нима қилиб қўйди-им?..\nЕлена суд қарори билан узоқ муддатга оздликдан маҳрум этилган.


Sentabr 2019 – nuqtai nazar\nАдлия вазирлиги “Адлия тадбиркорга дўст” лойиҳаси доирасида бизнес-субъектларининг аноним сўровларини ўтказади\nҲомийлик ва хайрия ёрдами кўрсатиш ишларига мажбурий жалб қилиш, уларга нисбатан маъмурий ва бошқа чораларни қўллаш таҳдиди остида йиғилишлар ва бошқа тадбирларни ўтказиш ҳолатларини аниқлаш асосий мақсад сифатида белгиланган.\n1 октябрдан «TRADE-IN» дастури ишга туширилади. Қўлланилган машиналарни устама эвазига янгисига алмаштириш мумкин бўлади\nБу президентнинг 18 июлдаги «Ўзбекистон Республикаси автомобиль саноатини жадал ривожлантиришга оид қўшимча чора-тадбирлар тўғрисидаги» қарорида кўзда тутилган.\nДавлат хизматлари ягона реестрининг янги таҳрири тасдиқланди\nЭълон қилинган рўйхат 716 та давлат хизматини ўз ичига олади.\nТўй-ҳашамлар ва оилавий маросимлар ўтказиш тартиби тасдиқланди\nСенатнинг йигирма иккинчи ялпи мажлисида 2019 йил 14 сентябрь куни тўй-ҳашам ва бошқа оилавий тадбирларни ўтказиш масаласи кўриб чиқилди.\nАйнан қайси қариндошлар учун нотариал тасдиқланган автоишончнома бекор қилинмоқда?\n«Ўзбекистон темир йўллари» компанияси E-ticket чипталари сотиладиган сайти янгилангани ҳақида маълум қилди. Эндиликда ушбу сайт орқали ҳам ички, ҳам халқаро қатновлар учун чипталарни сотиб олиш мумкин.\n2019/2020 ўқув йилидан бошлаб Республика олий таълим муассасаларида амал қиладиган тўлов-контракт қиймати миқдорлари эълон қилинди\n620 минг нафардан ортиқ ўқувчи 1-синфга қадам қўйди\nЖорий йилнинг 4 сентябрь санасидан Ўзбекистонда фаолият юритаётган 9904 та давлат умумтаълим муассасаларида 2019−2020 ўқув йили бошланди. Мазкур ўқув йилида мактаблар ўтган ўқув йилига нисбатан 213 тага кўпайди. Бу ҳақда ХТВ матбуот хизмати хабар берди.\n1 СЕНТЯБРЬ – ЎЗБЕКИСТОН РЕСПУБЛИКАСИ МУСТАҚИЛЛИГИ КУНИ\nАзиз дўстлар! Сизларни энг улуғ ва энг азиз байрам, асрий орзу ниятларимизнинг рамзи бўлган муборак сана – давлатимиз Мустақиллигининг 28 йиллик шодиёнаси билан табриклаймиз!


"Шу вақтга қадар ҳамма космосни хавфсиз ҳудуд, деб ҳисоблар эди. Энди бундай эмас", - деб қайд этган НАТО вакили.\nТОШКЕНТ, 8 фев — Sputnik. Фазода Ғарбга хавф таҳдид солинмоқда, сабаби Ғарб спутниклари яқинида Россия ва Хитой космик аппаратлари манёврларни амалга оширмоқда. Бу ҳақда Washington Examiner нашрига берган интервьюсида НАТОнинг трансформация бўйича стратегик қўмондонлиги раҳбари генерал Андре Ланата баёнот берган.\nУнинг сўзларига кўра, Шимолий атлантика альянси "космосда агрессининг кўплаб усуллари ва турларини" тахмин қилиши мумкин. "Албатта, бу бизнинг иттифоқдошлар учун таҳдид", — деди генерал.\nНашрнинг ёзишича, Россия яқинда кичикроқ, "америка разведкачи аппарати ортидан кузатадиган" бир спутникни ишга туширган.\n"Шу вақтга қадар ҳамма космосни хавфсиз ҳудуд, деб ҳисоблар эди. Энди бундай эмас", - деб қайд этган Ланата.\nУ шунингдек, мамлакатлар энди "таҳдидларга мустақил реакция билдиришларига тўғри келиши", чунки НАТОнинг космосда объектлари бўлмаслиги ва альянс у ёки бу миллий космик объектлар учун аниқ ҳимоя чораларини кўриш бўйича жавобгар бўлмаслигини қўшимча қилган.


November 2016 – Page 3 – LOKOMOTIV\nФутболчилар ва мураббийлар Геворкянни табриклашди (ФОТО)\nБугун туғилган кунини нишонлаётган Артур Геворкянни “Локомотив” ПФК мураббийлари ва футболчилар машғулотдан олдин одатий услубда табриклашди.\nАртур Геворкянни табриклаймиз!\nБугун 22 ноябрь, “Локомотив” футбол клубининг етакчи ўйинчиларидан бири Артур Геворкян ўз таваллуд айёмини нишонламоқда. Туркманистон миллий терма жамоаси ва “Локомотив” футболчиси бугун 32 ёшни қарши олди. Шу муносабат билан\n“Локомотив” жамоасининг 12 – 14 ёшгача бўлган тарбияланувчилари Малайзиянинг Куала Лумпур шаҳрида ўтказилаётган халқаро “1-ST AFZA GRASS ROOT LEAGUE” мусобақасида иштирок этаётганидан хабарингиз бор. Куала Лумпурда ўтаётган мусобақанинг гуруҳ босқичини\nСўнгги турнинг марказий учрашувини Шерзод Қосимов бошқариб боради\n22-23 ноябрь кунлари Олий лигада 30-тур учрашувлари бўлиб ўтиши режалаштирилган. Турнинг марказий беллашувида пойтахтимизнинг икки гранд жамоалари – “Бунёдкор” ва “Локомотив” ўзаро баҳс олиб боради. ПФЛ мазкур учрашувда ишлайдиган ҳакам\n“Локомотив” тарбияланувчилари Малайзиядаги турнир ярим финалига йўл олди\nОлдинроқ “Локомотив” жамоасининг 12 ва 14 ёшгача бўлган тарбияланувчилари Малайзиянинг Куала Лумпур шаҳрида ўтказиладиган халқаро “1-ST AFZA GRASS ROOT LEAGUE” мусобақасида иштирок этиши борасида хабар берган эдик. Куала Лумпурда ўтаётган\nБиринчи лига иштирокчилари “Локомотив”ни чемпионлик билан қутлади\nХабарингиз бор, Тошкентнинг “Локомотив” футбол клуби 2016-йилги мавсум якунларига кўра, Ўзбекистон чемпионати олтин медалларига эга чиқди. “Темирйўлчилар” мавсум финишига бир тур қолганида чемпионлик масаласини ҳал қилди. Айни дамда бир қатор\nФутзал: Олий лигада 1-тур баҳслари ўз ниҳоясига етди\nБиласиз, ушбу ҳафта аввалида мамлакатимизда янги футзал мавсуми старт олган эди. “Ўзбекистон” спорт мажмуасида ўтган олий лига 1–тур учрашувлари бугун ўз ниҳоясига етди. “Локомотив” футзалчилари сўнгги учрашувни “Максам-Чирчиқ” жамоасига қарши\n“Локомотив” тарбияланувчилари Малайзиядаги халқаро мусобақада иштирок этишади\n“Локомотив” жамоасининг 12 ва 14 ёшгача бўлган тарбияланувчилари Малайзиянинг Куала Лумпур шаҳрида ўтказиладиган халқаро “1-ST AFZA GRASS ROOT LEAGUE” мусобақасида иштирок этади. “Локомотив U-12” ҳамда “Локомотив U-14” бугун Куала Лумпурга\n“Локомотив”га ЧЕМПИОНЛИК КУБОГИ топширилди\nЎз тарихида биринчи бор Ўзбекистон чемпиони бўлган “Локомотив” бугун бўлиб ўтган “Металлург”га қарши ўйиндан сўнг чемпионликни нишонлади. Учрашув якунига етгач, “темирйўлчилар”ни тақдирлаш маросими бўлиб ўтди. Ўзбекистон XXV миллий чемпионатида олтин\n“Локомотив” ўз уйида “Металлург”ни таслим этди\nБугун “Локомотив” жамоаси олий лига 29-тур учрашувлари доирасида Бекободнинг “Металлург” клубига қарши баҳс олиб борди. Қизиқарли кўриниш олган беллашувда “Локо” футболчилари 4:1 ҳисобида ғалабага эришишди ва сўнгги тур учрашуви олдидан


15:20 / 29.01.2018\nЎзбекистон Республикаси Марказий банки бошқарувининг 2018 йил 27 январдаги қарорига асосан Ўзбекистон Республикаси Марказий банкида ходимларнинг тушлик танаффус вақти соат 13:00дан 14:00гача этиб белгиланди.\nМарказий банк аҳоли, корхона ва ташкилотлар ҳамда тадбиркорлик субъектларига банк хизматларини кўрсатиш бўйича янада қулайликлар яратиш мақсадида, тижорат банкларига тизимнинг ички меҳнат тартиби қоидаларини қайта кўриб чиққан ҳолда, банкнинг барча филиаллари ва аҳолига хизмат кўрсатиш бўлинмаларида жорий йил 1 февралдан тушлик танаффус вақтини соат 13:00 дан 14:00 гача этиб белгилашни тавсия этган.\nАйни вақтда, тижорат банкларига тушлик танаффус вақти ўзгариши муносабати билан мижозларга хизмат кўрсатиш тартибининг ўзгарганлиги тўғрисида уларни хабардор қилиш, шу жумладан, иш графигининг ўзгарганлиги тўғрисида эълон берилишини таъминлаш сўралган.\n«Kun.uz»нинг тижорат банкларидаги манбалари тасдиқлашича, тушлик вақти бугундан ўзгарди ва соат 13:00дан 14:00гача давом этадиган бўлди.\nМаълумот учун, 2015 йил майидан буён Ўзбекистондаги банкларда тушлик вақти соат 14:00дан 15:00гача ҳисобланарди.\nМарказий банк: Мавсумий омиллар туфайли нархлар пасайди\n20:26 / 03.07.2018


Таълим ва маданият масканлари лойиҳалари кўриб чиқилди » Sangzor.uz - Инновацион янгиликлар портали\nSangzor.uz - биз сизга яқинмиз! » Ўзбекистон » Таълим ва маданият масканлари лойиҳалари кўриб чиқилди\nЎзбекистон / Таълим\nМаълумки, давлатимиз раҳбарининг 2021 йил 23 июндаги қарорига мувофиқ, “Янги Ўзбекистон” университети ташкил этилган эди. Қарорда мазкур университет учун ер ажратиш, хорижий мутахассисларни жалб этган ҳолда замонавий ўқув кампуси лойиҳаси ишлаб чиқиш ва қуриш вазифаси белгиланган.\nТадимотда дастлаб ушбу лойиҳа кўриб чиқилди. Университет учун пойтахтимизнинг Мирзо Улуғбек тумани Дўрмон йўли кўчаси бўйида 30 гектар ер ажратилган. Мажмуа лойиҳаси Туркиянинг “Outdoor Factory” компанияси билан ҳамкорликда ишлаб чиқилган. Унга кўра, бу ерда 5 та факультет учун ўқув бинолари, маъмурият, ўқитувчилар ва талабалар учун ётоқхоналар, ошхона, кутубхона, лаборатория, спорт саройи ва стадион барпо этилади.\nЯна бир лойиҳа келгусида давлат музейларини реконструкция қилишга қаратилган. Унга кўра, биноларнинг архитектураси ва тарихий қийматини сақлаб қолган ҳолда ички шароитларини яхшилаш, замонавий техникалар билан жиҳозлаш режалаштирилган. Жаҳондаги машҳур музейлар тажрибаси асосида экспонатларнинг кўримлилигини ошириш, тарихий ашёларни безарар сақлаш, келувчиларга қулайликлар яратиш бўйича ҳамма жиҳатлар инобатга олинган. Бу ишлар натижасида музейларнинг кўргазма майдони кенгайиб, аҳоли ва сайёҳлар учун жозибадорлиги ошади.\nЯшнобод туманидаги “Технопарк” ҳудудида аквапарк барпо этиш лойиҳаси ҳам истиқболли. Бунинг учун ҳозирда фойдаланилмай турган бино билан бирга 4,5 гектар ер мўлжалланган. Мажмуа тўғридан-тўғри чет эл инвестицияси эвазига барпо этилади. Бу ерда очиқ ва ёпиқ сув ҳавзалари, аттракционлар, тамаддихона, ўйин майдончалари бўлади.\nМаълумки, мамлакатимизда “Яшил макон” умуммиллий лойиҳаси амалга оширилмоқда. Шунга мутаносиб равишда, Юнусобод туманидаги Астрономия парки ҳудудида гуллар боғи барпо этиш режалаштирилган. Бу жой аҳолининг маданий дам олиши, пойтахтимиз экологияси яхшиланиши учун яна бир омил бўлади.\nТақдимотда шаҳарлараро йўл инфратузилмасини яхшилаш чора-тадбирлари ҳам муҳокама қилинди. Хусусан, Поп тумани билан Наманган шаҳри ўртасидаги автомобиль йўлини кенгайтириш лойиҳаси кўриб чиқилди.\nПрезидентимиз бу ҳудуднинг рельефини инобатга олиб, йўлни ҳайдовчиларга қулай қилиб қуриш, инсонлар хавсизлигини биринчи ўринга қўйиш зарурлигин таъкидлади.\nЖиззах шаҳрида “Sambhram” университети расман очилди


Севинч Мўминова шоу-бизнес вакиллари билан дўстлашмаслигига изоҳ берди » Ўзбекистон янгиликлари – Zamin.uz\nХонанда Севинч Мўминова шоу-бизнес вакиллари билан яқин дўст тутинмаслигининг сабаблари ҳақида гапирди.\n“Мен кўпроқ вақтимни ижод, уй ва бола тарбиясига ажратаман. Менда дугоналарим билан ресторанда учрашиш, айланишга чиқиш деган нарсалар йўқ. Балки бу менинг ҳаётимдаги минусдир. Балки мен ҳам қўшилишим керакдир, дугоналарим билан “гап” ўйнашим керакдир. Билмадим, мен учун асосий нарса оилам, ижод ва фарзанд тарбияси. Бўш вақтим бўлса уни қизим билан ўтказаман. Уни болалар майдончасига олиб бораман. Ёки рўзғорнинг камчилигини тўлдириш учун супермаркетга бориб, нарса харид қиламан. Менинг ҳаётим шундан иборат. Шунинг учун ҳам шоу-бизнес вакиллари билан дўстлашмагандирман. Ундай ҳолда мен кўпроқ вақтимни кўчада, ўйин-кулгу қилиб, улар билан кўришиб ўтказишимга тўғри келади. Мен бундай нарсаларга вақт ажратмаганман. Баъзан йиғилиб, бирга ўтириб вақт ўтказаётган ҳамкасбларимга хавасим келади. ‘Ҳамма нарсага вақт топади-я,булар’ деб қўяман. Мен эса бўш вақтим бўлса, яхшиси қизим билан уйда ўтиргим келади. Уйда чиройли овқат қилиб, қизим билан яхши кино томоша қилиб вақтимни ўтказишни истайман. Менга шу ҳаёт ёқади”,—дейди Севинч ҳамкасблари билан яқин дугона тутинмаганлигига изоҳ берар экан.\nАввалроқ, Севинч турмуш ўртоғи Шароф Муқимов билан алоҳида яшаса-да, ўзаро муносабатлари яхши эканлигини маълум қилган эди.\nТеглар: —дейди кўришиб ‘Ҳамма камчилигини Менда Шароф\n19:19 / 22-12-2016\n“Салом янги ҳаёт”. Севинч Мўминова интернет билан хайрлашди\n13:44 / 30-08-2016


ЎзА - Йўлдаликлар...\n13.09.2020 Чоп этиш версияси\nЮрт манзиллари бўйлаб саёҳат\nУлкан ҳаёт боғида бир жадвал бор, таркиби не бир одамийлик ҳуснидан улгу олган. Қалб тўрига Ватан сувратин чизган. Бу жадвалнинг номи меҳр.\nЮракни кенг қўйиб роз айтмоққа чоғлансангиз борми, мўътабар ва бетакрор диёр ўз тилсимларини, унда истиқомат қилаётган инсонлар эса фазилатларини қайта-қайта намоён этаверадилар. Кўрар кўзингиз пок, эшитар мурватингиз соз бўлса бас. Ана ажинлари харита мисол ўтмиш тарихини муҳрлаган отахон, қадди ёй каби эгилган муштипар она ўтган кунлардан сўз очиб қолса, тинглаб ҳайратингиз ошиши тайин. Бу кунларга осонлик билан эришилмагани, то ойдин манзилларга етгунга қадар қанча армон, қанча ўкинч, сабр ва матонат йўли босиб ўтилгани аён бўлади.\n– Момолар бежизга уйинг буғдойга тўлгур дея алқамайди. Буғдойи бор уйнинг эшигидан эгалари қаддини тик тутиб, адл кириб чиқади. Бир пайтлар бир ҳовуч буғдой билан қолганимиз, эрта нима қиламиз деб пешона тириштириб турганимиз тарих. Ёвғон учун дала четига тўкилиб қолган буғдой донларини йиғиб юрган кунларимиз ўтди. Ўтгани ўтган бўлсин. Бугун мана шукур, хирмонларимиз буғдойга тўла, дастурхонларимиз тўкин. Меҳмонга боринг, тузалган дастурхонга нози неъмат қўймоқ учун жой топилмай қолади. Одамларимиз танлаб, топиб кийинмоқда. Уй-жойларнинг чиройини айтмай қўя қолайин. Ўлчамни аниқ олиб, узоқни кўзлаб амалга оширилган ишларнинг самараси бугунги кунлар.Оройиш осойиш топган ватанда яйраб-яшнаб юрган ўғил қизларни кўриб фақат шукур қилади, одам. Ахир бу кунларни орзу қилиб, етолмаганлар қанча? Уларнинг олдидаги қарзимизни узишимиз учун ҳам бу кунларни садағаси бўлиш, меҳнат қилиб янаям роҳат топишни билиш керакда, қизим, – етмиш ёш остонасидаги Шодиёр отанинг айтганлари тарихнинг тарҳини чизиб беради.\n– Сизга айтсам қизим, мустақилликнинг энг биринчи белгиси бу халқнинг ўзлигини англатувчи неъматлар билан боғлиқ. Мана биргина она тилини айтинг. Бир пайтлар ўзимиз ўзбек, юртимиз Ўзбекистон – ўзбекча гапира олмас эдик. Тавба... йиғилишлар фақат рус тилида бўларди. Амаллаб, ҳижжалаб пешонамиз терлаб ёдлаб олганимиз матнни айтамиз денг? Эсласам, қоним қайнаб кетади, ҳозир. Талаб шунақа эдида. Мустақиллик тилимизни, қадриятларимизни ўзимизники қилдику? Мана йўлда кетаётиб, соф ўзбек тилидаги кўча ёзувларини ўқиб бораяпман. «Ватан», «Ўзбегим», «Тўёна», «Тилло сандиқ», «Газламалар», «Сарупо», «Арзанда», «Чевар» – кўнглинг ёришиб кетаверади, – дейди устоз журналист Бўри Норқобилов суҳбат давомида. – Йўқ эмас, битта ярим тилимизга ботишмаган сўзларни дўконига илиб керилиб юрганларам бор орамизда. Ҳа, уларам ўзи англаб, тушуниб буларни бартараф этар, бунинг учун озгина вақт керак. Ор-номус билан боғлиқ тушунчалар Ватан меҳрини намоён қилади. Она юрт, олтин остонани асраш, уни ардоқлаш иши – кишининг диёнати, садоқати билан боғлиқ...\nҚарши шаҳри бўйлаб ташкил этилган тадбир давомида соҳалар ривожига муносиб ҳисса қўшган меҳнат фахрийлар ва фаоллар, ёшлар янги олиб келинган замонавий автобусларда шаҳарнинг тарихий масканларида бўлишди, кенг ва равон кўчалар бўйлаб саёҳат қилишди. Янги қурилган мустақиллик иншоотлари билан танишди. Сизга айтсам, турнақатор тизилиб шаҳар бўйлаб ҳаракатланган автобуслар ичида уч авлод учрашуви ўтказилди. То, манзилга етгунга қадар суҳбатлар қўр олиб, гурунг халта бойиб бораверди.\n– Бу замонавий автобусларда кетаётиб, талабалик йилларим ёдимга тушди. Қиёсласангиз билинади, ютуқлар, муваффақиятлар. Биз билган автобуслар хотира бўлибди, мана. Бу автобуснинг ўриндиқлари юмшоқ, юргани билинмайди. Совутгич ўрнатилган. Одамларни асраш, унинг манфаати учун хизмат қилишнинг намунаси бу! Мен таълим тизимида ишлайман,доцентман. Таълимга қаратилаётган эътиборни тобора ҳис қилиб, фақат илм, билим ғолиб келишини англамоқдамиз. Яқинда масофавий семинар орқали хорижлик ҳамкасблар билан мулоқот қилдик. Ёшларингиз анча илмга чанқоқ, бунинг учун замин яратилган. Эътибор бор жойда ўсиш, юксалиш бўладида дейди чет эллик мутахассислар. Ҳа, қани энди ёшариб қолсангда, яна катта куч билан ишласанг. Шоир Ҳамид Ғулом айтганмидилар: Оҳ, сенинг ёшлигинг менда бўлсайди! Ортимиздан келаётган ўғил-қизларга ишонч билдириб дуодамиз, – дейди Зулфия Қурбонова.\n– Мустақиллик мана шундайгина ўғлон бўлса, бағримга босардим, пешонасидан ўпардим, – дейди Ўзбекистон Қаҳрамони Абдумурод Бозоров. – Меҳнатсевар халққа бу каби янгиланишлар ярашади. Мана шу кўча яъни Алишер Навоий ва Насаф кўчалари туташган ҳамда Жайҳун кўчасига қараб чиқадиган йўл айтсам ишонмайсиз 10 йиллардан бери жуда қаровсиз аҳволга келиб қолган эди. Асосий йўллардан бири, аммо қишда лой, ёзда чанг. Ўтишга қўрқар эди, одам. Сўраб билдим, давлат томонидан ажратилган маблағнинг 15 млрд сўми эвазига қаранг, йўлнинг 3,5 км дан ортиқ қисми қандай кўриниш олибди. Ҳали бу бошланиши, яна бир айланиб келсангиз бу ерларни танимай қоласиз, дейди йўлсоз. Шу ишларни бошида турганлар қанча савоб, қанча дуони олди.Кўз тегмасин. Кун узоғи билан «Абу Убайда ибн ал Жарроҳ» зиёратгоҳига бордик, «Шуҳрат» қўрғонида бўлдик, «Нуронийлар» маскани, «Электрон кутубхона», хусусий шифохоналар... ич-ичимда бир кечинма ўтмоқда. Бу ободончилик, бу бунёдкорликни қадрлаш ҳисси. Ёшларимиз қадрига етсин.\nТунги Қарши жамоли. Ватан байроғи ҳилпираб турган кўчалар. Сон-саноқсиз чироқлар. Гўё осмондаги юлдузлар ерга тушгану шаҳар кўркига зеб бериш учун бор маҳоратини ишга солаётгандек. Тадбир иштирокчилари вилоят театри олдидаги хиёбонда кун таассуротларини ўртоқлашдилар. Уларга совғалар тақдим этилди. Янги нашрдан чиққан «Зумрад воҳа насимлари» баёзи совғанинг аълоси бўлди.\n– Юртни севган, Қашқадарёни ардоқлаган инсон китоб ёзади, бунёдкорлик ишларини амалга оширади, дарахт экади. Бу яхшилик узоқ яшайдиган, ўз эгасига доимо савоб ёғдириб турадиган амалдир, – Қашқадарё вилояти ҳокими Зойир Мирзаевнинг айтганлари иштирокчилар қалбига эзгу мақсадларни солди. Ижодкорлар учун туғилажак асарга ғоя берди.\nҲа, дўмбирасин қўлидан қўймай роз айтади бунда бахшилар, чирой очар хар бир маҳалла, қишлоқ овул,унда яшар фақат яхшилар. Йигитларни чиниқтириш, қизларни ҳаётга тайёрлаш уларни синовларига дош берадиган мард ва жасур бўлишлари йиллар оша яшаб келаётган бой анъана, урф-одатларининг ўрни бўлакча. Ўрнак, ибрат ва сабоқ бериш каби бир неча ниятлар баробар олиб бориладида...\nСен шундай азим қалбли инсонлар билан бир кунни ўтказибсан, нима юқтирдинг, дерсиз? Ғамлаб-ғамлаб бир саодатни олдим,ҳалол меҳнат инсонни эъзозлайди. Юракни катта, қарашларни ўктам ва ниятларни пок қилади.\n– Кун бўйи юрдик, чарчаб қолсам керак дегандим, йўқ қайтанга кучга тўлдим, эрта ўзим юрган манзиллардан невараларимни олиб ўтаман, саёҳатга олиб чиқаман. Ойлаб уйдан чиқмай ўтиришибди, бир севинишсин, - дейди Саломат опа Комилова қайтар чоғимизда.\nЮз бора эшитгандан, бир бора кўрган афзал. Қашқадарёга келинг!


Афғонистон жанубида «Толибон»нинг 40дан ортиқ жангариси йўқ қилинди\n15:44 / 03.07.2017\nАфғонистон жанубидаги Ҳилманд вилоятида ўтказилган ҳаво ва қуруқликдаги ҳарбий амалиётлар давомида «Толибон» ҳаракатиниг камида 43 нафар жангариси йўқ қилинган. Бу ҳақда Tolo News агентлиги хабар тарқатди.\nХабар қилинишича, махсус амалиётлар Нава тумани ҳудудида якшанба куни кечқурун хорижий ҳарбийлар кўмагида ўтказилган. Вилоят губернатори офисида маълум қилишларича, операция давомида 27 нафар жангари жароҳат олган. Йўқ қилинган жангарилар орасида 3 нафар дала қўмондони ҳам бор.\nАфғонистондаги вазият кейинги йилларда оғирлаша бошлади. «Толибон» радикал ҳаракати мамлакатнинг қишлоқ ҳудудларида таъсир доирасини кенгайтирмоқда. Жангарилар эндиликда йирик шаҳарларга ҳужум қила бошлашган. Мамлакатда ИШИД таъсиридаги кучлар ҳам пайдо бўлган, бу вақтда бу икки ташкилот ўзаро душман ҳисобланишади.\nАфғонистон Толибон ҳарбий амалиёт


Пан Ги Мун 2014 йил Нобель тинчлик мукофоти совриндорларини табриклади\nБугун Осло шаҳрида 2014 йил Нобель тинчлик мукофоти лауреатлари эълон қилинди. Булар Покистонлик 17 ёшли мактаб ўқувчиси Малала Юсуфзай ва Ҳиндистондан 60 ёшлик Кайлаш Сатьяртхилардир.\nБМТнинг Бош котиби Пан Ги Мун ғолибларни табриклаб, уларни бола ҳуқуқларининг икки буюк курашчиси деб атади. “Мен иккала пешқадамни ушбу муносиб эътироф билан табриклайман. Бугун ҳақиқий ғолиб тинчлик фарзандлари бўлди”, - дея Пан Ги Мун ўз баёнотида тўхталиб ўтганилиги ҳақида БМТнинг матбуот котиби маълум қилди.\nҚизларнинг таълим олиш ҳуқуқини ҳимоялагани учун Малала Юсуфзай 2012 йилнинг октябрь ойида толибонлар босқинининг қурбонига айланган эди.\nПан Ги Мун Малала Юсуфзайни «БМТнинг қизи» деб номлаб, БМТ у билан биргаликда экстремизм билан курашиши ва зўравонликдан эркин яшаш ҳамда таълим олиш ҳуқуқидан фойдаланишда қизлар ҳуқуқини талаб қилишга ваъда берди.\nКайлаш Сатьяртхи бутун умрини болаликнинг илк кунларидан меҳнат қилишга мажбур бўлган болаларни ҳимоя қилишга бағишлади.\nБМТ Бош котибининг баёнотида ёзилишича “Кайлаш Сатьяртхи мажбурий меҳнатдан азият чекаётган миллионлаб болалар учун адолат, глобал таълим ва муносиб ҳаёт учун курашаётганларнинг энг олдинги сафларидан бирида ўрин эгаллайди”.\nШунингдек, лауреатларни БМТнинг инсон ҳуқуқлари бўйича Олий комиссари, ЮНЕСКО ва ЮНИСЕФ раҳбарлари ҳам қутладилар. БМТнинг Болалар фонди (ЮНИСЕФ) баёнотида айтилишича эса, ушбу мукофот бутун жаҳонда ўзларининг таълим олиш ҳуқуқлари ва ҳимояси учун курашаётган миллионлаб номлари айтилмаган ва номаълум болаларни илҳомлантиради.\nМанба: БМТнинг Янгиликлар маркази


Уйланиш вақтим келди, онам бир қизни кўз остиларига олиб қўйган эканлар\nУйланиш вақтим келди, онам бир қизни кўз остиларига олиб қўйган эканлар, онамга у ёқар, оиласи ҳурматли ва жуда яхши экан. Мен ҳам у қизни кўрдим, мастура экан, кўринишидан шаръий илмга эга эди. Онам у қиз билан гаплашиб, мен ҳақимда кўп гапириб берган эканлар. Учрашдик, у қиз мендан:\n- Қуръондан қанча ёдлагансиз? - деб сўраб қолди. Мен :\n-Ишим жуда ҳам кўп, вақтим кам бўлгани учун жуда ҳам кам ҳифз қилганман, биламан, бу менинг нуқсоним, лекин ишлаш ҳам керак - дедим ва сездимки, у менга рад жавобини беради ва рози бўлмайди… Мен ҳам ундан:\n-Сиз қанча ёдлагансиз?- деб сўрадим ва:\n-«Амма» порасини"-деган жавобни олдим. Шу тариқа суҳбатимиз тугагач, мен, у қиз розилигини бермайди, деб ўйладим. Лекин бир муддат ўтгач, у қиз рози экани ва ҳадяларни қабул қилгани, унга менинг аҳлоқим ёққанлиги учун розилик бергани мени ажаблантирди. Унаштириш маросими ва тўйдан кейин, мен ўз ишимга қайтдим. Кунлардан бир куни у олдимга келиб, "Марям" сурасини ёдлаб беришимни сўради. Мен ажабландим, чунки бу сурани ёдламаганимни у билар эди.\n-Мен бу сурани ёдламаганман-дедим. Шунда у:\n-Мен учун шу сурани ёдлашингизни хоҳлайман-деди. Мен рози бўлдим, чунки бу ишим билан уни жуда ҳам хурсанд қилишимни сездим. Шундан сўнг ёдлашни бошладим. Иккаламиз бу сурани ёдлаб тугатдик. Шундан сўнг:\n-"Юсуф" сурасини ёдлаймиз -деб таклиф киритди. Мен рози бўлдим, шу тариқа икки йил ичида Қуръонни тўлиқ ёд олдим. Сўнгра у мени:\n-Имом Бухорийнинг ҳадис тўпламини ёдлашни бошлаймизми? -деб мени шижоатлантирди, мен "хўп"дедим. Кунларнинг бирида мен унга билдирмасдан қайнотамнинг олдиларига бориб, аёлим шаръий илмни қанчалик билишини сўрадим. Қайнотам аёлимни Қуръонни тўлиқ ёд олган, Имом Бухорий ва Имом Муслимларнинг хадис тўпламларини ҳам ҳифз қилганини ва бир қанча курсларни битирганини айтдилар. Мен жуда ҳам ажабландим, чунки ўша вақтда мен сўраганимда, у менга фақатгина «Амма» порасини ёдлагани ҳақида айтган эди. Сўнгра қайнотам менга курслардан олинган дипломларни ва мусобақалардан олинган фахрий ёрлиқларни олиб чиқиб бердилар. Мен уйга қайтиб, аёлимга юзландим. У менга қараб:\n- Агарда мен сизга ўша вақтда Қуръонни тўлиқ ёдлаганимни айтганимда, сиз мени "ўта яхши экан" деб ўйлар эдингиз, лекин мен бундай қилмадим. Сиз, аёлим ҳам мени ёдлашимдан шижоатланиб, мен билан бирга ёдлади, деган фикрга бордингиз - деди. Мен ўша куни билдимки, солиҳа жуфти ҳалол нафақат уйимнинг бойлиги, балки жаннатимнинг ҳам бойлиги экан.\nHayotiy hikoyalar 124 uylanish keldi onam qizni olib\nУ МЕНИНГ ОТАМ ЭДИ. (мавзудан ташқари ҳикоя)134\nЎшанда 5– ёки 6– синфда ўқирдим. Мактабим уйимиздан анча узоқда жойлашгани сабаб, кўпинча уйга отам билан бирга қайтардим. Отам оддий коранда уста эди. ориқдан ... ЭРКАКЛИК ҒУРУРИНГ тушиб қолди, АСЛО ТОПОЛМАЙСАН98\nБир йигит велосипедида кетаётиб қари аёлга урилиб, йиқитиб юборди. Йигит қари аёлдан узр сўраб, туришига ёрдам бериш ўрнига устидан кула бошлади, сўнгра юришида...


“Спутник V” вакцинаси - Ереван, Арманистон, 26 апрель, 2021\nТиббиёт соҳасига оид нуфузли “The Lancet” журналида эълон қилинган мақолада бир гуруҳ эпидемиолог ва биологлар Россиянинг коронавирус инфекциясига қарши “Спутник V” вакцинаси синовларининг учинчи босқичига оид маълумотларнининг ҳаққонийлигини савол остига олди. Олимлар ушбу маълумотларга асосланиб вакцинанинг самарадорлиги ва хавфсизлиги ҳақида чиқарилган хулосаларга ҳам жиддий шубҳа билан қарамоқда.\n“The Lancet”даги очиқ хатда олимлар – улар орасида россиялик мутахассис ҳам бор – аввалроқ шу нашрнинг ўзида чоп этилган Россия вакцинаси синовларига доир маълумотларни таҳлил қилишган. Вакцинани яратган Гамалея номидаги институт мазкур синовларга таянган ҳолда “Спутник”нинг маҳсулдорлиги 91 фоиздан ортиқ, дея баёнот берганди.\nЕтакчи тиббиёт журналида нашр этилган мақола нафақат Россия ҳукумати, балки дунёнинг турли мамлакатлари, жумладан, ЕИ сиёсатчиларига ҳам эмдорининг ишончлилиги ҳақида дадил гапириш учун асос бўлди. Нариги олти вакцинадан фарқли ўлароқ ЖССТ томонидан расман маъқулланмаган бўлса-да, ўнлаб давлатлар “Sputnik V” вакцинасини сотиб олиш бўйича шартномалар тузган.\nCOVID-19: Россиянинг “Спутник V” вакцинаси - cаволлар ва жавоблар\nТанқидий мақола муаллифлари, вакцинани яратган олимларнинг далилларини таҳлил қилиб, тақдим этилган маълумотларда кўплаб номутаносибликлар, ғалати ва шубҳали ўхшаш натижалар (расмий маълумотларга кўра, вакцина барча ёш тоифаларида деярли бир хил самарадорлик қайд этган) мавжудлиги, синовларнинг учинчи босқичи шаффоф ҳамда аниқ қоидаларга риоя қилган ҳолда ўтказилмагани ҳақида ёзганлар.\nБироқ уларнинг хавотирига сабаб бўлган бирламчи манба — синовларга доир қатор маълумотларнинг ҳеч қаерда эълон қилинмаганидир, зеро, муаллифлар фикрича, ушбу маълумотларсиз синовлар натижаларини холисона баҳолаш имконсиздир.\nАввалроқ мактуб муаллифлари “Спутник” синовларининг 1- ва 2-босқичларига оид олдин эълон қилинган натижаларга шубҳа билдиришган эди.\nВакцинани ишлаб чиққан мутахассислар танқидий мазмундаги очиқ хатга “The Lancet” журналининг ўзи орқали жавоб қайтаришди. Улар “Спутник V”нинг хавфсизлиги ва иммуногенлиги кўплаб тадқиқотлар билан “тасдиқланган”ини иддао қилиб, бунга, жумладан, Аргентинада аҳоли Россия препарати билан ялпи эмланаётганини мисол қилиб келтиришган. Шунингдек, улар зарур маълумотлар тақдим этилмаганлиги ҳақидаги иддаоларни рад этишган.\nРоссиянинг “Спутник V” вакцинаси 50 дан зиёд мамлакатда рўйхатга олинган. Россиядан ташқари, Аргентина ва Сербияда аҳоли ушбу вакцина билан ялпи эмланмоқда. Европа Иттифоқи уни ўрганмоқда. ЕИдаги айрим мамлакатлар, агар Европа регулятори маъқулласа, ушбу вакцинани харид қилишга тайёрлигини билдирган. Бугунги кунда аҳолиси Россия препарати билан эмланаётган ЕИдаги ягона давлат Венгрия бўлиб турибди. Словакияда “Спутник V” вакцинасининг харид қилиниши сиёсий жанжалга олиб келди, қолаверса, Словакия фармацевтика агентлиги етказиб берилган вакцина “The Lancet” журналида таърифланган препаратдан фарқ қилишини даъво қилиб чиқди (Россия томони буни инкор этмоқда).\nВакцинани ишлаб чиққанлар томонидан тақдим этилган маълумотлар Бразилиянинг тиббиётга масъул идораларини ҳам қониқтирмаган ва бу Россия ҳукуматининг ғазабини қўзғатганди.\nРоссия ТИВ бир неча бор “Спутник”ка қарши режали уруш олиб борилаётганини иддао қилиб чиқди ва Ғарб матбуотини бу кампанияда иштирок этишда айблади. Шу билан бирга, Россия томони “Спутник”нинг самарадорлиги тўғрисида “The Lancet” журналида аввал чоп қилинган мақолани ўз вакцинаси фойдасига қўллади.


Астрономлар Ердан энг узоқдаги галактикани топишди\n09:09 / 07.08.2015 4257\nАстрофизика мутахассислари Ердан энг узоқдаги галактикадан келаётган нурларни қайд қилишди. Бу ҳақда Гавайида жойлашган Кека обсерваторияси тарқатган матбуот хабарномасида айтилди.\nEGSY8p7 галактикаси Ердан 13.1 млрд ёруғлик йили узоқликда жойлашган. Унинг телескоплар орқали намоён бўладиган кўриниши унинг аслида Катта портлашдан 585 млн йил кейинги қиёфасидир. Олимлар MOSFIRE инфрақизил спектрометри ёрдамида галактиканинг ёшини аниқлаб, унинг спектрида Лайман-альфа чизиғини қайд қилишди. Тадқиқотнинг асосий ютуғи сифатида айнан шу ҳолат баҳоланмоқда. Назарий ҳисоб-китобларга қараганда, мавжудлигининг дастлабки 400 млн йилида коинот бундай нурланиш учун етарлича шаффоф бўлмай, нейтрал водородга тўла бўлган. Кейинчалик, биринчи галактикаларнинг пайдо бўлиши билан уларнинг нурлари нейтрал водородни протонлар ва электронларга парчалай бошлаган.\nEGSY8p7 атрофида Лайман-альфа чизиғининг мавжудлиги айрим галактикалар атрофидаги водород бошқаларидагига нисбатан эртароқ ионлашганини кўрсатади. Бундай галактикалардаги юлдузларнинг нурланиши бошқалардагидан кўра кучлироқ бўлгани тахмин қилинмоқда.


Жуфтингизни буржига қараб танланг | Мулоҳаза қила оладиганлар учун.\nЖуфтингизни буржига қараб танланг\nОктябрь 5, 2016 от mulohaza в Қизиқарли // 0 Комментариев\nҲар бир бурж белгиси ўзини никоҳда ёки оддийгина шахсий ҳаётда мутлақо турлича намоён қилади. Қуйида келтирилган мунажжимлар башорати қайси бурж вакиллари эр ёки хотин бўлиши ҳақида айтиб беради.\nҚўй (21 март — 20 апрель)\nОсонгина севиб қолади, лекин тез совуйди. Шунга қарамасдан чин юракдан севиб қолса, умрининг охиригача шундай қолади. Мавқеталаб, эрини муваффақиятга даъват этади. Унинг билан муносабатда эҳтиёт бўлиш зарур.\nФақат 30 ёшдан кейин донолик касб этади, бунда жозибали ва саранжом-сариштали бўлади. Шу билан бирга у хотинини бошига кўтаради, камдан-кам уни танқид қилади. Аммо кўпинча унга қатъият етишмайди.\nБузоқ (21 апрель — 21 май)\nУнинг характери енгил, шу билан бирга у жуда амалиётчан. Эрига ўзининг яхши бекалик сифатларини кўрсатади, Ғамхўрлик, уй хотиржамлигини таъминлайди. Аммо эвазига моддий ва маънавий қониқтиришни талаб қилади.\nУнга севгидаги муваффақиятдан кўра, никоҳ муҳим. Яхши эр: ишончли, садоқатли, ўз уйининг ҳақиқий хўжайини. Бир вақтнинг ўзида камгап ва шубҳали, лекин хотини тўғри ёндашса осонгина тузатиш мумкин.\nЭгизаклар (22 май — 21 июнь)\nЛатофатли, топқир, биринчи ўринга гўзаллик ва муҳаббатни қўяди ва ундан кейин иккинчи уй. Яхши она. Болалар ҳаққи ўз ҳиссиётини жиловлай олади.\nУнинг шиори: “Муҳаббат — ўйин”. Иқтидори ривожланган ва таассуротли. Хушомадгўйликни яхши кўради, тўғри, оиласи ва шаънини қадрлагани учун кам ҳолларда шундай қилади.\nҚисқичбақа (22 июнь — 23 июль)\nИдеал, садоқатли хотин ва она. Эридан кўра болаларини кўпроқ севади. Аъло даражадаги уй бекаси, эҳтиросли маъшуқа, бироқ ўта рашкчи ва молпараст.\nУнинг учун севгисиз ҳаётнинг маъноси йўқ. Бутун борлиқни эҳтирос ва туйғуларга бағишлайди. Ўзгарувчан кайфиятли (совуққонликдан “портлаш”гача), бу хотинига ҳам ўтиши мумкин. Аммо бу кўпинча уйда бўлади, ўзи намунали эр.\nАрслон (24 июль — 23 август)\nЖуда латофатли ва эҳтиросли. Яхши бека, масъулиятли, аммо ўзига доимий эътиборни талаб қилади. Ўзининг моддий аҳволига ўта талабчан. Агар эри билан муносабатлари чиқиша олмаса, ғамхўрлигини бутунлай болаларга қаратади.\nРомантик, аммо хотинидан ташналик билан яхши кўришини истайди. Саховатли, совға қилишни яхши кўради. Бағри кенг, лекин ўта рашкчи. Кўпинча ҳиссётчан.\nСунбула (24 август — 23 сентябрь)\nҲиссиётидан синчковлиги устунлик қилади. Ҳаддан ташқари соғлигига қайғуради, шунингдек уй-жой саришталигини ёқтиради. Эрига ва болаларига ғоят эътиборли, ғамхўр бека.\nИккифеълли ва зиддиятли одам: совуққонлиги ҳиссиётчанлиги билан қўшилиб кетади. Танқиддан жуда қўрқади. Оптимист, ўз хотинини яхши кўради. Ўз феълини тўлиқ тушунганликларини билса, оилага бутун борлиғини бағишлайди.\nТарози (24 сентябрь — 23 октябрь)\nҲиссиётчан, лобар ва буни айтишларини ёқтиради. Агар бундай бўлмаса изтироби кучайиши мумкин. Рашкчи, кўпинча биринчи ўринга уй хотиржамлигини, кейин севгини қўяди.\nЭнг садоқатли эр бўлса ажабмас. Унинг туйғулари қадрланганда жуда бахтиёр, шу билан бирга оилавий ҳаётга жуда юқори талаблар қўяди. Вақт-вақти билан унга эътибор ва тинчлик бериш зарур.\nЧаён (24 октябрь — 22 ноябрь)\nТиниб-тинчимас, бир хилдаги ҳаёт ва унда сокин оқиш унга ёт. Эҳтиросли, сезгир, хиёнатни кечирмайди. Болаларга севгини давоми сифатида қарайди.\nИшқий эҳтирос тимсоли ҳисобланади. Ҳукмдор. Муҳаббатга борлиғини бағишлайди. Бахтсиз никоҳда ўта шафқатсиз. Молпараст ва рашкчи. Аммо хотини ва болалари ҳақи учун ўзини қурбон қилишга тайёр, ҳаётнинг барча гўзалликларини оилага бахш этиши мумкин.\nЁй (23 ноябрь — 21 декабрь)\nБошқа буржларга нисбатан романтикага мойил. Эри учун у биринчи навбатда яхши дўст ва ўртоқ. Меҳмондўст уй бека. Эридан ҳам эркинлик берилишини талаб қилади. Уй хотиржамлигини қадрлайди.\nОчиқкўнгил ва хушмуомала. Севгида оташ, аммо кўпинча оила биринчи ўринда эмас (ишдан фарқли равишда). Хотинидан эркинлик беришни ва унинг қизиқишларини баҳам кўришни талаб қилади. Аъло даражадаги ота.\nТоғ эчкиси (22 декабрь — 20 январь)\nУддабурон ва обрўли эрга эга бўлишга интилади. Шу билан бирга ўта вафодор хотин. Танқидни кўтармайди. Кўпинча уй хотиржамлигига севгининг бош исботи деб қарайди.\nЖуда уддабурон, ёлғизликни ёмон кўради. Ишончли, уйда етакчиликка интилади. Камгап, ўз қилмишларини сўз билан эмас, ҳис-туйғулари билан ифодалайди. Кўпинча ўз муҳаббатини хотини ва болалари билан баҳам кўради: ҳаммага оз-оздан тегади.\nҚовға (21 январь — 19 февраль)\nЎз танлаганига сўровлари юқори, барқарорликка эҳтиёжи катта. Севимли она ва бека, яхши пазандаликни қадрлайди. Маънавий ҳаётга эътирози кўп. Шубҳаланишлардан холи.\nКўпинча идеалист кўринади. Севгида собит ва садоқатли. Рашкчи эмас, осонгина муросага келади. Хотинидан тез-тез ўз қизиқишларига ўхшаш қизиқишларни талаб қилади. Аммо севги унинг учун ягона жон озиғи эмас, балки ҳаёти мазмуни.\nБалиқ (20 февраль — 20 март)\nАсосий шаъни — эрини тушуниш ва бутун борлиғини муҳаббатга бахш этиш қобилияти. Садоқатли ва вафодор. Кўпинча хушомадгўй. Эҳтиросли севгига қараганда, уй ва болалар унинг учун муҳимроқ. Унинг учун барибир ҳамма нарсадан устун — тинчлик-хотиржамлик, эри ва болалари бахти.\nЭҳтиросли, жисмоний ва маънавий севгига талаби катта. Кўпинча иккиланувчан. Сахий, ўз хотинини маъбудадай кўради. Ҳеч қачон хотинига буйруқбозлик қилмайди, аксинча, уни ҳаётнинг таянчи деб билади.\nМақола 1 021 марта ўқилган\tКомментировать Отменить ответ\tВаш электронный адрес не будет опубликован.КомментарийИмя*\nМирзиёевни Қозоғистонда қандай машинада олиб юришди (Фото) 224 views | 0 comments Мирзиёев: «Ҳа, полвон!» 204 views | 0 comments 500 сўмлик пулдаги ёзув 185 views | 0 comments Ака-уканинг кирдикорлари… 99 views | 0 comments Виждонини ҳам сотаётган сотувчилар ёхуд харидингиздан қониқасизми? 91 views | 0 comments Энг кўп ўқилган мақолалар


Ангрен шаҳар ИИБ МваФРБ Инвесторларга манзилли хизмат кўрсатмоқда\nБугунги кунда мамлакатимизда тадбиркорлик фаолиятини ривожлантириш, инвестиция жозибадорлигини оширишга алоҳида эътибор қаратилган.\nБу борада республикамизнинг барча ҳудудлари қатори Тошкент вилоятида ҳам самарали ишлар амалга ошириб келинмоқда.\nДавлат ҳокимияти ва бошқарув органлари ҳамда мутасадди ташкилотлар томонидан вилоят ҳудудига хорижий инвесторларни жалб этиш ва тадбиркорликни янада ривожлантириш масаласига жиддий эътибор қаратилиб, муҳим вазифа сифатида белгиланган.\nЖумладан, куни кеча Ангрен шаҳар ИИБ Миграция ва фуқароликни расмийлаштириш бўлимига Ўзбекистон-Хитой қўшма корхонаси "GREAT WALL CERAMIC INDUSTRIES " МЧЖ томонидан 20 нафар Хитой Халқ Республикаси фуқароларини вақтинчалик рўйхатга қўйиш ҳақидаги мурожаати келиб тушган эди.\nШаҳарга иш юзасидан ташриф буюрган хорижий инвесторлар ҳамда чет эл фуқароларига қулайлик ва шарт-шароит яратиш мақсадида ИИБ Миграция ва фуқароликни расмийлаштириш бўлими ходимлари томонидан қўшма корхонанинг маьмурий биносига сайёр тарзида ташриф буюрилиб, чет эл фуқароларни вақтинчалик рўйхатга қўйиш бўйича шу ернинг ўзида манзилли хизмат кўрсатилди.\nБир қарашда одий туюлсада, масъул ташкилотлар томонидан яратилаётган бу каби шароитлар, чет эллик инвесторларда мамлакатимизда фаолият юритишга бўлган ишонч ҳиссини ошириб, уларнинг фаолиятини янада кенгайтиришга хизмат қилади.\nТошкент вилояти ИИББ Матбуот хизмати


Ярим йил олдин бизнинг уй мулкдорлари ишидан қониқмаганлари учун УМШдан чиқишди ва бошқарувчи ташкилот (БТ) билан кўп квартирали уйни (ККУ) бошқариш шартномларини тузишди. Мулкдорлар билан шартнома тузган заҳотиёқ бошқарувчилар кўп қаватли уйнинг ҳолатини яхшилаш борасидаги ваъдаларини эсдан чиқаришди. Шартнома шартлари бажарилмади, умумий мол-мулкка хизмат кўрсатиш учун тўловлар қарийб 2 бараварга кўтарилиб кетди. Уйда яшовчиларнинг аризалари бажарилмади ёки ўз вақтида бажарилмади – БТда 54 та уй бор, навбат бизнинг уйга келишини узоқ кутишга тўғри келди. Шу тариқа ширкатдагидан ҳам кўра ёмонроқ хизмат кўрсатувчиларга дуч келдик. Умумий йиғилишда БТ билан шартномавий муносабатларни тўхтатиб, мустақил ширкатни ташкил этишга қарор қилдик. Йиғилиш қарорининг яшовчилар имзоси қўйилган баённомасини БТ раҳбариятига топширдик. Лекин бизга қаршилик кўрсата бошлашди. Уйнинг техник ҳужжатлари, дебиторлик қарзи солиштирмаси ва бошқаларни беришдан бош тортишди.\nБошқарувчи ташкилот билан шартномани бекор қилишда қонун ҳужжатларининг қайси нормаларига таянсак бўлади?\n– Агар бошқарувчи ташкилот ёки бошқарувчи шартнома шартларини бажармаса, ККУдаги жойларнинг мулкдорлари умумий йиғилиш қарорига асосан кўп квартирали уйни бошқариш шартномасини бажаришдан бир томонлама тартибда воз кечишга ва бошқа бошқарувчи ташкилотни ёки бошқарувчини танлаш тўғрисида қарор қабул қилишга ҳақли.\nБошқарувчи ташкилот ёки бошқарувчи кўп квартирали уйни бошқариш шартномаси бекор қилинган кундан эътиборан 3 иш куни ичида кўп квартирали уйнинг техник ҳужжатларини ва уйни бошқариш билан боғлиқ бошқа ҳужжатларни, қолдиқ пул маблағларини, умумий мол-мулк таркибига кирадиган жойларнинг калитларини ҳамда кўп квартирали уйдан фойдаланиш ва уни бошқариш учун зарур бўлган бошқа техник воситаларни ҳамда асбоб-ускуналарни янги танланган бошқарувчи ташкилотга ёки бошқарувчига ёхуд умумий йиғилиш қарорида белгиланган кўп квартирали уйдаги жой мулкдорига топшириши шарт («Кўп квартирали уйларни бошқариш тўғрисида»ги Қонун 28-м.).\nШартномани ўзгартириш ва бекор қилиш тартиби Фуқаролик кодексининг 28-бобида назарда тутилган.\nАгар ФКда, бошқа қонунларда ёки шартномада бошқача тартиб назарда тутилган бўлмаса, шартнома тарафларнинг келишувига мувофиқ ўзгартирилиши ва бекор қилиниши мумкин.\nТарафлардан бирининг талаби билан шартнома суд томонидан фақат қуйидаги ҳолларда ўзгартирилиши ёки бекор қилиниши мумкин:\n1) иккинчи тараф шартномани жиддий равишда бузса;\n2) ФК, бошқа қонунлар ва шартномада назарда тутилган ўзга ҳолларда.\nТарафлардан бирининг шартномани бузиши иккинчи тарафга у шартнома тузишда умид қилишга ҳақли бўлган нарсадан кўп даражада маҳрум бўладиган қилиб зарар етказиши шартномани жиддий бузиш ҳисобланади.\nБир тараф шартномани бажаришдан тўла ёки қисман бош тортиб, қонун ёхуд тарафларнинг келишувида бунга йўл қўйилса, шартнома тегишлича бекор қилинган ёки ўзгартирилган ҳисобланади (ФК 382-м.).\nБир тараф шартномани ўзгартириш ёки бекор қилиш ҳақидаги таклифга иккинчи тарафдан рад жавоби олганидан кейингина ёки таклифда кўрсатилган ёхуд қонунда ёинки шартномада белгиланган муддатда, бундай муддат бўлмаганида эса – 30 кунлик муддатда жавоб олмаганидан кейин, шартномани ўзгартириш ёки бекор қилиш ҳақидаги талабни судга тақдим этиши мумкин (ФК 384-м.).


Тиббиётда қоғозбозлик озаяди\nҚР Соғликни саклаш вазири Е. Биртанов расмий сафар билан Туркистонга келди.\nШаҳар марказий шифохонаси жамоаси билан бўлган учрашувда Е. Биртанов Элбоши\nН. Назарбаевнинг жорий йилги Мактубида қайд этилган муҳим масалалар, хусусан, соғликни сақлаш соҳаси янгиликларига тўхталди. – Вилоят ҳокими Ж. Туймебаев билан тиғиз ҳамкорликда ишлаймиз. Туманларда шифохоналар, касалхоналар – жами 8 иншоот қурилади. Шунингдек, вилоят перинаталь марказига қўшимча 150 ўринли бино барпо этилади, – деди вазир.\nН. Махмутов раҳбарлик қилаётган 3-сонли вилоят перинаталь маркази жамоаси билан учрашув чоғидан сўнг Е. Биртанов шаҳар марказидаги Ғ. Бимурзаев раҳбарлик қилаётган олий тиббиёт коллежи фаолияти билан танишди.\nВазирга сафари чоғида вилоят ҳокими\nЖ. Туймебаев, вилоят соғликни сақлаш бошқармаси бошлиғи М. Егизбаевлар ҳамроҳлик қилишди.\nКоллеждаги анатомия музейи, жаҳон андазаларига мувофиқ синфхоналар, амалий машғулотлар билан танишган вазир коллеж мажлислар залида устозлар аҳли билан учрашиб, қуйидагиларни айтди:\n– Соғликни сақлаш соҳаси Элбошимизнинг доимий эътиборида. Янги йилдан бошлаб ҳужжатларни электрон шаклда тузишга кўчамиз. Қоғозбозликдан воз кечиб, ҳар бир шифокорга тўғри келадиган беморлар сонини 1700га қадар камайтиришга эришамиз. Элбошимиз ташаббуси билан тиббиёт ва билим соҳасига республикадан ажратиладиган маблағ 7 фоиздан 10га қадар кўпайди. Элбошимизнинг яна бир муҳим топшириғига мувофиқ, Астанада миллий онкология тадқиқот марказини барпо этишга киришдик. Маълумки, Астанада мукаммал кардиология маркази ташкил этилгач чет эллардан ҳам беморлар келиб даволанишмоқда, – деди вазир.\nВазирни Туркистон олий тиббиёт коллежи директори Ғ. Бимурзаев ташрифи учун миннатдорчилик билдириб, жамоа халқаро андаза даражасида ишлаш иштиёқида эканлигини етказди.\nВилоят ҳокими Ж. Туймебаев вазирни таваллуд куни билан муборакбод этиб Туркистон вилояти шифокорлари белгиланган вазифаларни ёруғ юз билан адо этишларига ишонч билдирди.\nШ. МАДАЛИЕВ, 2018-10-19, 19:36 376


Жетисай тарвузлари экспортга чиқарилди\nТуркистон вилояти Жетисай тумани Жайлаукўл аҳоли манзилида яшовчи миришкор деҳқон Совет Тастанули тарвузнинг илк 40 тоннасини Россиянинг Новосибирск шаҳрига жўнатди.\nЙигирма йилдан буён деҳқончилик билан шуғулланиб келган полизчи март ойида 4 гектарга тарвузнинг “Атаман” навини экканди. Ҳосилдорлик гектарига 30 тоннани ташкил этмоқда. Деҳқон тарвузнинг килосини 220 тенгедан сотмоқда.\n– Бу йил туманимиз иқлими деҳқончиликка жуда қулай келди. Натижада, март ойининг биринчи беш кунлигида пленка остига тарвуз экдик. Экин майдонининг ҳар гектарига тахминан 1 млн.тенге харажат қилдик. Об-ҳаво қулайлиги сабаб, бугун, мана, биринчи ҳосилимизни савдога чиқардик, – дейди Совет Тастанули.\nДеҳқоннинг тарвузи биринчи ҳосил эмас. Бундан 15 кун аввал у 4 гектардан 100 тоннадан зиёд карам ҳосили олган. Килосини 150-180 тенгедан сотибди. Ҳосил йиғиштириб олингач, унинг ортидан пахта эккан.\nБугунги кунда “С-Тастаната” деҳқон хўжалигининг экин майдонида 50га яқин киши меҳнат қилади. Уларнинг ҳар бирига кунига 3-4 минг тенгедан ҳақ тўланмоқда.\nЖетисай тумани ҳокимининг матбуот хизмати, 2019-05-31, 19:17 64


Ҳокимлар Коррупцияга қарши курашиш ҳудудий кенгашларига раислик қилади - xabar.uz\nҲокимлар Коррупцияга қарши курашиш ҳудудий кенгашларига...\nҲокимлар Коррупцияга қарши курашиш ҳудудий кенгашларига раислик қилади\n19.10.2021 09:04 0 1589\nТошкент шаҳар ва барча вилоят ҳокимлари Коррупцияга қарши курашиш ҳудудий кенгашларининг раислари деб белгиланди. Бу кенгашларнинг қарорлари давлат ва жамоат ташкилотлари учун мажбурий. Кенгаш мажлисларида раис ҳал қилувчи овозга эга. Бу ҳақда Kun.uz хабар бермоқда.\nАгентлик вакили ҳудудий кенгаш аъзоларининг тасдиқланган намунавий таркибида халқ депутатлари вилоят (Тошкент шаҳар) Кенгашлари раислари Коррупцияга қарши курашиш бўйича ҳудудий кенгашларнинг раиси сифатида кўрсатилганини билдирган. Шу сабабли таъсис мажлисларида маҳаллий кенгашларнинг раҳбарлари ҳисобланган вилоят ҳокимлари Коррупцияга қарши курашиш бўйича ҳудудий кенгашда ҳам раис сифатида таништирилган. Шунингдек, ушбу намунавий таркибга вазирлик ва идораларнинг ҳудудий бошқарма бошлиқлари, нодавлат нотижорат ташкилоти, ОАВ вакиллари, тадбиркорлар ва фаҳрийлар ҳам киритилган.\nАгентлик расмийси, шунингдек, келгусида ҳокимлар маҳаллий Кенгаш раислигидан чиқариб юборилиши назарда тутилганини билдирди. Шундан сўнг, маҳаллий кенгаш раислигига келган шахс Коррупцияга қарши курашиш ҳудудий кенгашига ҳам раиси этиб тасдиқланади.\nҲудудий кенгаш раислари кенгаш фаолиятига ва мажлисларига раҳбарлик қилади, кенгаш кун тартиби ва иш режаларини тасдиқлайди ҳамда ҳудудий кенгаш мажлисларида ҳал қилувчи овозга эга бўлади.\nКоррупцияга қарши курашиш миллий кенгашининг раиси этиб Сенат раиси Танзила Норбоева, унинг ўринбосари сифатида Қонунчилик палатаси Спикерининг биринчи ўринбосари Акмал Саидов тасдиқланган. Бундан ташқари, Миллий Кенгаш таркибидан деярли барча вазирлар ва давлат ташкилотларининг раҳбарлари ўрин олган.\nАйнан ушбу фармон асосида ташкил қилинган Коррупцияга қарши курашиш агентлиги Миллий кенгашнинг ишчи органи этиб белгиланиб, унга кенгаш томонидан қабул қилинган қарорларнинг ижросини ташкил этиш вазифаси юкланган.\nҲуқуқ 19/11, 10:12\nЖамият 16/11, 13:18\n40 ёшгача бўлган ҳокимлар (рўйхат)\nҲуқуқ 15/11, 08:45\nҚорақалпоғистонда ИИВ ходими қўлга тушди


Аёллар ва эркаклар парваришлаш воситалари ўртасида қандай фарқ мавжуд? - Истеъмолчилар ҳуқуқларини ҳимоя қилиш Агентлиги\nГигиена ва парваришлаш воситалари турлича ва турфа хил. Терини тиниқлаштирувчи ва намлантирувчи воситалардан тортиб, шоколад ёки океан шабадаси ифорини тарқатадиган воситаларгача мавжуд. Маълумки, эркаклар ва аёллар учун гигиена маҳсулотлари бозори бутунлай фарқ қилади.Ҳақиқатан ҳам аёллар ва эркаклар тозаловчи ва терини парваришловчи воситаларида фарқ борми?\nЭркаклар ва аёллар териси нима билан фарқ қилади?\nЭркаклар териси кўплаб хусусиятларга эга бўлиб, улар аёлларга қараганда ўзгача қариш имкон беради. Биринчидан, эркаклар териси таркибида кўпроқ коллаген бўлганлиги сабабли, 25% га қалинроқ. Иккинчидан, эркаклардаги ёғ безлари фаолроқ бўлиб, бу табиий намланишга ёрдам беради. Бироқ, аёллардан фарқли равишда, эркакларда тери барча қавати қисқариб боради, маълум ёшдан бошлаб (40-50) эркаклар аёлларга нисбатан тезроқ қаришга мойил бўлади. Эркакларда қариш жараёни ёшлигиданоқ аста-секинлик билан кечади, аёлларнинг териси эса ҳаётнинг маълум бир даврига қадар қалинлиги ва намлигини сақлайди.\nСавдо расталаридаги парваришлаш воситаларига назар ташлар экансиз, аёллар учун мўлжалланган тозаловчи воситалар таркибини эркакларникига ўхшаш ингредиентлардан ташкил топганлигини кўришингиз мумкин. Aсосан, намловчи элементлар – терида намликни сақлашга ёрдам берадиган глицерин, нефть асосли маҳсулотлар ва ёғлар ҳамда ҳуснбузарларга қарши фойдаланиладиган салицил кислотаси ва бензоил пероксид каби даволаш воситалари кенг тарқалган.\nAёллар маҳсулотларида эркакларникига қараганда кўпроқ ўсимлик ингридиентларини топиш мумкин. Асосий сабаб сифатида, аёлларнинг табиий таркибга эга маҳсулотларга кўпроқ эътибор бериши ҳисобланади. Бироқ, эркаклар бундай нарсаларни қадрламайди деб қатъий таъкидлаш мумкин эмас. Эътибор қаратган бўлсангиз, эркаклар маҳсулотларининг хусусиятлари соддароқ кўринишда бўлади, аслида эркаклар учун маҳсулотнинг фойдалилик жиҳатлари, унинг ташқи кўриниши ёки бошқа жиҳатига қараганда кўпроқ аҳамият касб этади.\nАёллар учун фақатгина табиий ёки ўсимлик асосли маҳсулот зарур деган фикр истеъмолчилар онгида умум шаклланган тушунча бўлиб, бу мажбурий шарт эмас.\nAаслида аёл ва эркаклар парваришлаш маҳсулотлари бир хил вазифани бажарадими? Эркаклар ва аёллар териси ўртасида фарқлар бўлишига қарамасдан, ушбу фарқлар терини парваришлаш усулига таъсир этадиган даражада кучли эмас. Охир-оқибат, кремларнинг таркиби тахминан бир хил ва уларни ишлаб чиқаришда асосан бир турдаги ингредиентлардан фойдаланилади.\nЭркаклар ва аёллар учун ишлаб чиқариладиган маҳсулотларнинг энг катта фарқларидан бири бу уларнинг ҳиди. Aёллар учун терини парвариш қилиш воситалари, шу жумладан тозаловчи воситалар гулли ёки ширин ҳидга эга, эркаклар учун тозалаш воситалари спорт билан шуғулланишда қўлланиладиган ёки ўткир ҳидли бўлади. Хушбўй ҳидларга қарамасдан, дерматологлар аллергия олдини олиш учун ҳидли кремлар ва шампунлардан фойдаланмасликни тавсия қиладилар.\nЭнди умумқабул қилинган тасаввурни бекор қиламиз. Маҳсулот эркаклар учун мўлжалланганлиги, аёллар уни ишлата олмаслигини англатмайди, агар сиз аёл киши бўлсангиз эркаклар учун мўлжалланган парваришлаш воситасидан бемалол фойдаланишингиз мумкин. Бироқ, сиз учун парваришлаш воситасининг хушбўй ҳиди муҳимроқ бўлса, унда сизга фақатгина қадоғида “аёллар учун мўлжалланган” деган ёзуви мавжуд восита зарур.\nЮқорида айтилганидек, маҳсулот қадоғидан ташқари, аёллар ва эркаклар учун мўлжалланган тана ва сочларни парваришлаш воситаларининг асосий фарқи фақатгина уларнинг хушбўй ифоридадир. Албатта, аёллар ўртача эркакларга қараганда бундай маҳсулотлардан кўпроқ фойдаланишади (кунлик таҳминан икки баравар кўп), шунинг учун, косметика ишлаб чиқарувчи корхоналар сонини ҳисобга олган ҳолда, сизнинг диққатингизни жалб қилиш учун бозорда қаттиқ рақобат юзага келади.\nДемак, охир-оқибат, сиз танлаган парваришлаш воситалари сизнинг терингиз, ёшингиз ва турмуш тарзингизга мос келиши керак, унинг эркаклар учун мўлжалланган “қўпол” қадоқда ёки аёллар учун ихчам ва чиройли қадоқда бўлиши таркиби жиҳатдан ҳеч қандай аҳамият касб этмайди.\nCategories: Тавсиялар, Янгиликлар 10.12.2020


Негатив ва позитив муносабатларнинг фарқи нимада? » Скачать музыку бесплатно новинки музыки 2016-2017\nАтрофдагилардан доим негатив ҳаёлларни енгиб, фақат яхши нарсалар ҳақида ўйлаш керак, деган маслаҳатларни кўп эшитамиз. Бироқ қандай қилиб, «энг қувноқ, позитив инсон»га айланиш мумкин? Шу масала кўпчиликни ўйлантириб қўйиши табиий. Қувноқ бўлиш учун, аввало, негатив ва позитив фикрлаш хусусиятлари ҳамда улар ўртасидаги фарқни ажрата олиш зарур. Қуйида бу икки тоифанинг фарқини акс эттирувчи суратларни кўришингиз мумкин. Manba: xabardor.uz


ГИЁҲВАНДЛИК УМР ЗАВОЛИ...\nАллох таъоло башариятга сон-саноксиз неъматлар берган. Атрофимизни ўраб турган бутун борликка тафаккур билан назар ташласак, Яратганни чексиз қудрат соҳиби эканлигини янада теранрок англаймиз. Инсон ўзига ибрат кўзи билан боқсин. Яратганимиз инсониятни энг, энг, энг чиройли суратда яратди. Бошқа махлуқотлардан устун қилди. Энг улуг неъматлар баробарида тафаккурни берди. Бошқа сайёралар олдида зарраниям зарраси бўлиб коладиган ер сайёрасида яшаётган ҳазрати инсонни ақлини чегараси бутун борликни қамраб олишлиги Аллох томонидан унга берилган чексиз неъмат эканлигини ифодасидир. Инсонга берилган шундай буюк неъматлари эвазига парвардигор “Менга ибодат қил” деди. Ибодат қилиш деганда фақат намоз ўқишни ёки рўза тутишни назарда тутилмайди. Меҳр кўрсатиш ибодат, қийналганга ёрдам бериш ибодат, инсонга берилган умр, ақл, жуфти ҳалол неъматига ҳиёнат қилмаслик ибодат, яхшиликка чақириш ибодат, ёмонликдан қайтариш ибодат.\nМаълумки, ўтган XX мелодий асрнинг иккинчи ярмидан то биз яшаётган хозирги кунимизга қадар бутун Ер юзи буйлаб гиёҳвандлик балоси ҳаётимиз вабоси сифатида тез суръатлар билан кенг миқёсда тарқалиб бормоқда. Бу разолат манбаи бўлмиш гиёҳлар дунёдаги дорилфунун талабаларидан тортиб, бошлангич ва ўрта таълим олаётган ёшларгача, эркагу-аёллар ўртасида баробар илдиз отаётганлиги ақл-идрокли кишиларни бефарқ қолдирмаслиги керак. Маълумки, ёшларимиз хозиримизнинг ярми бўлса, келажагимизнинг бутун бир яхлит кишиларидир. Гиёҳвандликнинг тарқалиши катталарга нисбатан ёшлар орасида тарқалиши хатарлироқ. Зеро ёшлар келажакдаги раҳбар, олим, мутафаккир, сиёсатчи, иктисодчи ва хоказолардир. Ўз навбатида гиёҳвандликнинг оилага етказадиган зарарлари талайгина. Зеро, оила жамиятнинг асосий хужайрасидир. Оила соғлом бўлса, жамият ҳам соғлом, агар у касалланса, жамиятнинг пойдевори дарз кетади. Захри қотилни орқасидан оилалар барбод бўлмоқда, болалар тирик етимга айланоқда. Гиёҳванд шахс бу иллатга ўрганиб қолиш оқибатида унга пул топишни хам харакатида бўлади. Пул топиш йўлида ҳар кандай қабихликдан хам тап тортмайди. Сўнгги хисоб китобларга кўра битта гиёҳвандни даволаш учун йилига 8-12 минг АҚШ долларида пул сарфланар экан.\nИлохий дастуримиз бўлмиш Қуръони каримда Аллох таъоло пайгамбаримиз Мухаммад алайхиссаломни бутун башариятга элчи қилиб юборилишликларини қатор сабабларидан бири тоза-пок нарсаларни халол эканлигини ва нопок нарсаларни харом эканлигини билдиришдан иборат булган. Илохий кўрсатмаларга асосланиб пайгамбаримиз “Ҳар қандай ақлни кетказувчи нарса харом” дедилар. (Имом Муслим ривояти)\nПарвардигоримиз инсонларнинг ўз жонига қасд қилмасликка, шунингдек, ўзгаларнинг ҳам қонларини нохак тўкмасликка буюради. Гиёхванд эса, охири ўлимга олиб келадиган нарсаларни истеъмол қилиш билан ўз жонига ўзи қасд қилган бўлади. Пайғамбаримиздан ривоят қилинган хадиси шарифда “Ислом динида ўзига хам, ўзгаларга хам зарар келтириш йўқ” дейдилар. (Имом Ахмад ва имом Можжа ривояти)\nГиёхвандликка сарф этиладиган харажатлар эса шахсга ҳам, жамиятга ҳам иктисодий зарар келтириши билан бирга исрофгарчиликка ҳам киради. Исрофгарчилик эса Қуръон ва хадис хукми билан харом қилинган ва исрофгарларни “шайтонларнинг биродарлари” дейилган.\nМолу-бойликни бехуда ва бефойда сарф этиш шариатда харом саналгандан кейин гиёхванд моддалардек кони зарар нарсаларга сарф этишлик нега харом булмасин? !\nГиёхвандлик умр кушандаси. Хозирда маълумотларга Қараганда дунё буйича 200 миллион атрофида одам гиёхвандлик балосига мубтало булган. Дунёда тугилаётган гудакларнинг 10% и ногирон, майиб мажрух туғилмоқда. Демак бу қора ажал инсониятни келажагига хам катта хавф тугдирмоқда. Хар купи 5 мингдан зиёд гудак шу касаллик билан хаётдан куз юммокда. Йилига 15 миллиондан ортиқ бола ё отаси ё онаси ёки икковидан хам жудо булмокда.\nГиёхвандликни энг ёмон келтириб чикарадиган хавфи бу ОИТС яъни СПИД касаллигидир. Бунинг окибати эса ўлим билан якунланиши хеч кимга сир эмас. Гиёхвандликнинг салбий оқибати фақат шахсга ёки жамиятга эмас, балки бориб-бориб бутун мамлакатнинг соғломлиги ва барқарорлигига путур етказиши, сиёсий тузум ва қонунчиликни издан чиқишига хам сабабчи булиши мумкин. Инсоннинг умри бебахолиги билан биргаликда қадрига етищлик лозим булган улкан ғанимат. Умр деб аталган қадри бебахо неъмат маълум сония, минут, соат, кун, ой, йиллардан иборат. Маблағни эртага ишлайди деб жамлаб куйиш мумкин. Лекин умр шундай маблағки уни эрталикка жамлаб булмайди.\nЖаноб Пайғамбаримиз Мухаммад алайхиссалом хадисларидан бирида: “Эй умматларим, агар сизлар бир-бирларингизни яхшиликка.буюриб, ёмонликдан кайтариб туришликни тарк этсаларингиз, бошингизга шундай бир бало ва офат келадики, у яхши ва ёмонга баробар фожеа булади”, - деб огохлантирганлар.\nАсримиз фожеасига айланиб бораётган гиёхвандлик офатидан халқимиз ва келажак авлодни халос этиш, уларни моддий-маънавий баркамоллик сари йуналтиришдек хайрли ишларда барчамизга Аллох мададкор бўлсин.\nby 2020-03-13 13:38:51\nby 2020-10-17 06:10:37


Жумладан, ушбу байрам муносабати билан Ветеринария ва чорвачиликни ривожлантириш Давлат қўмитаси томонидан тадбир ташкил этилди. Республика ҳайвонлар касалликлари ташхиси ва озиқ-овқат маҳсулотлари хавфсизлиги Давлат марказида бўлиб ўтган тадбирда қўмита раиси ўринбосарлари, қўмитанинг худудий мутахассислари ва марказ ходимлари иштирок этишди.\nТадбирни қўмита раиси ўринбосари Аброр Акбаров кириш сўзи билан очиб берди.\n-Бугунги кунда Давлатимиз раҳбари томонидан барча сохаларга юксак эътибор қаратилмоқда. Шу боис бошқа сохалар қатори ветеринария ва чорвачилик сохаси ҳам ривожланишнинг янги босқичларига қадам қўйди десак, муболаға бўлмайди. Бундай ўзгаришларда сиз азиз меҳнаткаш аёлларнинг ҳам катта ҳиссангиз бор. Аввало сиз аёлларни, қишлоқ хўжалиги тармоқларида меҳнат қилаётган барча хотин-қизларимизни бугунги “Халқаро қишлоқ аёллари куни” байрами муносабати билан чин дилдан қутлайман, дея тилак билдирди раис ўринбосари.\nШунингдек, тадбирда қўмита раиси ўринбосари С.Бердиқулов йиғилганларни ушбу байрам билан муборакбод этди. Тадбир сўнггида сохада жонкуярлик билан фаолият юритаётган, энг фаол хотин-қизларга “Фахрий ёрлиқ” ҳамда эсталик совғалари топширилди.\nПросмотров: 591 Скачать в PDF Версия для печати Наверх


Путинга туркман бўрибосар итини совға қилишди\n18:48 24 Феврал 2018\n16:39 11.10.2017 (Янгиланган 16:47 11.10.2017) Ҳавола олиш\nТуркманистон президенти Гурбангулы Бердымухамедов Владимир Путинга "Содиқ" лақабли алабай ити боласини совға қилди\nТОШКЕНТ, 11 окт – Sputnik. Сочида бўлиб ўтаётган МДҲ саммитида Туркманистон президенти Гурбангулы Бердымухамедов Владимир Путинга алабай ити боласини совға қилди, Кремль матбуот хизмати хабарига асосан.\n"Хотинингга ит олиб бер" ёхуд Путинга қилинган энг ғалати илтимослар\nВладимир Путин Туркманистон президентига Россияга таклифига биноан МДҲ саммитида иштирок этиш учун етиб келишлари муносабати билан миннатдорлик билдирди. Шу билан бирга Россия президенти Туркманистонда рус тилига кўрсатилаётган эътибор ва ўзаро иқтисодий ва ижтимоий ҳамкорлик учун миннатдорлик билдирди.\nБердымухамедов, ўз навбатида Владимир Путинга миннатдорлик билдириб, яқинда бўлиб ўтган исм тўйи билан табриклади ва Россия президентига мустаҳкам соғлиқ, муваффақият тилади.\n“Сиз нафақат ўз мамлакатингизда, балким бутун дунёда экология масалаларига жуда катта эътибор бераяпсиз. Бизнинг бир дўстимиз бор – Сиз уни биласиз, бу алабай ити. Бугун мен ўзим билан кичик алабай олиб келдим. Унинг исми Вепалы, таржимада – Содиқ, дегани Умид қиламанки у сизга ёқади. Бизни бу итларимиз жуда бақувват бўлади.”, — деди Туркманистон президенти.\nПутин “Бундан хабарим бор”, — деб кулди ва ит боласини қўлига кўтариб олиб ОАВ ходимларига намойиш қилди.\n“Лекин асосийси, бу ит жуда содиқ”, — деди Бердымухамедов.\nҚирғизистонда ишлаб чиқарилган болалар кийимида заҳарли модда борлиги аниқланди\nФормальдегид заҳарли моддаси бўлган кийимларнинг аксарият қисми Олмаота ва Бишкекдаги улгуржи бозорлардан келтирилган\nПрезидентнинг Бухоро вилоятига яқинда қилган ташрифи чоғида вилоятдан Россия шаҳарларига автобус қатновини йўлга қўйиш борасида фикрлар билдирилганди\nАҳолига микрокредитлар қисман нақд пулда берилиши мумкин\nМикрокредитлар ҳудудларда аҳоли бандлигини таъминлаш, улар томонидан қишлоқ хўжалиги маҳсулотларини ишлаб чиқаришини ташкил этиш, шахсий томорқа участкаларида маҳсулот етиштириш ва чорвачилик билан шуғулланиш учун ажратилади\n18:33Қирғизистонда ишлаб чиқарилган болалар кийимида заҳарли модда борлиги аниқланди\n16:58Россия ва Қозоғистонга борувчилар учун янги автобус йўналишлари очилади\n15:34ИИВ Жазони ижро этиш бош бошқармасига раҳбар тайинланди\n15:18Аҳолига микрокредитлар қисман нақд пулда берилиши мумкин\n13:51Ўзбекистонда Россиянинг бешта етакчи олийгоҳи филиали очилади\nҚозоғистон ва Ўзбекистон чегарасида 60 метрлик фура етти километрлик навбатни ҳосил қилди


Kasalliklar bo'yicha barcha ma'lumot Психология » Страница 2 » DAWO.UZ\nИнсонни хаёлидаги фикрни ўқиш имкони топилди.\n10 дек 2016 йил Неврология / Психология / Янгиликлар\n01 дек 2016 йил Лор / Неврология / Психология / Пулмонология / Маколалар\nВахима ва қўрқинч\nНеврозда қандай белгилар бўлади?\nЯЛҚОВлик ва АҚЛ орасидаги боғлиқлик.\n14 ноя 2016 йил Неврология / Психология / Маколалар\nДежавю кимда бўлади?\n14 ноя 2016 йил Неврология / Психология / Янгиликлар\nКАЛЛАни КЎЧИРИБ ўтказилди.\n14 ноя 2016 йил Неврология / Психология / Хирургия / Маколалар\nБиолог олимлар “олтинчи хиссиёт” ни кашф этишди.


Шаҳзода Чарльзда коронавирус аниқланди - Халқ сўзи\n22:06 25 Март 2020 Дунё\nБритания тахтининг вориси 71 ёшли шаҳзода Чарльз коронавирус билан касалланди. Бу ҳақда 25 март куни Sky News телеканали Кларенс Хаус қироллик оиласи аъзоларининг яшаш жойидан келган хабарга асосланиб хабар берди.\n“Шаҳзода Чарльзда унинг енгил симптомлари бор, аммо умуман олганда, унинг соғлиғи яхши ва сўнгги бир неча кун давомида одатдагидек уйдан чиқиб ишлади”, дейилади хабарда.\nЧарльзнинг рафиқаси, Корнуолл герцогиняси, Камила ҳам коронавирус учун текширувдан ўтди ва бу салбий натижани берди. Ҳукумат ва шифокорлар томонидан тавсия этилганидек, шаҳзода ва герцогиня Шотландиядаги ўз уйида изоляция қилинган.\nЭслатиб ўтамиз, айни вақтда коронавирус бўйича 190 дан ортиқ мамлакатларда беморларга ташхис қўйилди. 11 март куни Жаҳон соғлиқни сақлаш ташкилоти (ЖССТ) коронавирус пандемиясини эълон қилди.\nМаълумотларга кўра, 25 март куни дунёда 440 мингдан ортиқ коронавирус инфекцияси қайд этилган, 19.5 мингдан ортиқ бемор вафот этган, 110 мингдан ошиғи даволанган.


Халқаро хабарлар, 01 октябр 2002\n06 декабр 2019, Тошкент вақти: 03:34\nАҚШ давлат котиби Колин Пауэлл Босния фуқароларини шанба куни бўлиб ўтадиган парламент сайловларида ислоҳотлар сиёсати учун овоз беришга чақирди.\nПауэллга кўра, бозор иқтисодиёти ҳамда Европа Иттифоқи билан яқинлашув тарафдорларига овоз бериш - боснияликларнинг ўзлари учун фойдалидир. Унинг фикрича, акс ҳолда, Босния яна миллатлараро можаролар гирдобида қолиши, иқтисодиёти таназзулга юз тутиши мумкиндир.\nЕвропа Иттифоқи вакиллари ҳам олдинда турган сайловларнинг Босния келажаги учун жуда муҳим эканлигини таъкидладилар.\nСайловларда парламент депутатларидан ташқари Босния президиуми аъзолари учун ҳам овоз берилади. Босния президиуми - давлатнинг коллектив раҳбаридир. Унинг таркибига хорватлар, серблар ҳамда босниялик мусулмонлар вакиллари кирадилар.\nИордан дарёсининг ғарбий соҳилида Исроил ҳарбийлари ўтган тунда 30 дан зиёд фаластинликни ҳибсга олдилар.\nУларнинг аксарияти исроилликларга қарши уюштирилган террористик ҳужумларга алоқадорликда айбланиб қидирилмоқда эди, дейилади хабарда.\n"Ассошиэйтед-Пресс" агентлиги хабарига кўра, Исроил ҳарбийлари Фаластин мухторияти раҳбари Ёсир Арафотнинг Рамаллоҳ шаҳридаги қароргоҳи яқинидаги учта бинони эгаллаб олганлар.\nЯкшанба куни халқаро ҳамжамиятнинг босими остида Исроил Ёсир Арафотнинг қароргоҳи жойлашган ҳудуддан ўз ҳарбийларини олиб чиққан эди. Ўн кун давом этган қамал пайтида бу ҳудуддаги деярли барча иморатлар вайрон қилинган.\nИордан дарёсининг ғарбий соҳили ҳамда Ғазо минтақасида юз берган тўқнашувлар пайтида уч фаластинлик ва бир исроиллик нобуд бўлди.\nБугун Чеченистонда Россиянинг бир жанговар самолети ҳамда икки вертолети ердан туриб ўққа тутилди.\nҲарбийларга кўра, учувчилар жабрланмаган, вертолетларга эса озроқ зарар етган. Учоқларнинг барчаси базага қайтиб учиб келган. Ачхой Мартан районидаги Бамут қишлоғи атрофида Ингушетия ва Шимолий Осетия ҳудудларидан ўтган йирик чечен отрядини қидирув давом этаяпти.\nҲарбийларга кўра, ўтган бир кеча кундуз давомида тўқнашувлар юз бермади.\nГрузия президенти Эдуард Шеварднадзе ўз буйруғи билан Россиянинг автоколоннасига Грузия ҳудудидан ўтишга рухсат берди.\nЕттита автомобиль ва битта автобусдан иборат колонна Кутаиси шаҳри яқинида ҳарбий комендатура соқчилари томонидан тўхтатилган эди. Маълум бўлишича, Россия ҳарбийлари Грузия ҳудудида ҳаракатланиш учун бу мамлакат Мудофаа вазирлиги рухсатини олмаган.\nҲиндистонда икки ҳарбий-транспорт самолети ҳавода тўқнашиб кетди. Қурбонлар бор.\nДастлабки маълумотларга кўра, 12 киши - иккала самолет экипажлари аъзолари нобуд бўлганлар. Улардан уч нафарининг жасадлари топилган.\nСамолетлардан бири қурилиш майдончасига қулаб тушган ва натижада 9 киши жароҳат олган.\nБугун Токио биржасида акциялар қадри яна пасайди.\nНиккей индекси қарийб икки ярим фойизга тушиб кетди.\nТаҳлилчиларга кўра, биржа кўрсаткичларининг муттасил пасайиб бораётганлигига сабаб - сармоя ётқизувчиларнинг Япония иқтисодиёти истиқболларига нисбатан ишонч пайдо қила олмаётганидадир. Дунёнинг бошқа биржаларидаги аҳволга доир нохуш хабарлар ҳам ўз таъсирини ўтказмай қолмаяпти.\nКеча Нью Йоркда Доу Жонс индекси бир ярим фойизга пасайиб кетди. Бу 1998 йил августидан буён кузатилган энг паст кўрсаткичдир. Замонавий технологиялар индекси - Насдак икки фойиз йўқотди. Кеча Франkфурт биржасида ҳам акциялар қадрининг сезиларли даражада тушиб кетгани кузатилди.\nЭроннинг Язд шаҳрида исломчилар ёши элликка чиққан бир актриса ёш кинорежиссернинг юзидан ўпиб қўйганидан норозилик билдириб намойишлар уюштирдилар.\nЭрон кино юлдузи Гавҳар Хайрандиш кинорежиссер йигитни Язд шаҳрида ўтказилган кинофестивалнинг ёпилиш маросимида ўпиб қўйган эди.\nНамойиш уюштирувчилари актрисанинг аксилисломий ҳаракати Ислом динига жиддий путур етказди, деб баёнот бердилар.\nЭроннинг диний лидери Али Хоманаийнинг вакили бугун ислом душманлари эътиқодимизга чанг солишга ҳаракат қилдилар, деди.\nЭрон маданият вазири муовини актриса ёш режиссерни оналарча меҳр билан ўпиб қўйганди, холос, деди.\nАфғонистоннинг Ўтиш даври президенти Хамид Карзай, Германиянинг Недерландия билан биргаликда Кобулдаги халқаро тинчлик сақловчи кучларга қўмондонлик қилиши тўғрисида киритган таклифини мамнуният билан қабул қилди.\nПрезидентнинг қайд қилишича, Германия Афғонистонни қайта қуриш ишларига катта ҳисса қўшаëтган давлатлардан биридир ва у Германияни Афғонистондаги фаолиятини давом эттиришга чақирди.\nКарзайнинг айтишига қараганда, халқаро кучлар фақат хавфсизлик эмас, балки сиëсий сабабларга кўра Кобул ташқарисидаги бошқа ҳудудларда ҳам тинчликни сақлаш ишларини олиб бориши керак.\nГермания мудофаа вазири Петер Стракнинг айтишича, Германия Недерландия билан биргаликда Вашингтон сўраганидек 2 йил эмас, балки фақат 6 ой давомида халқаро тинчлик сақловчи кучларга етакчилик қилади ва ушбу қўшма қўмондонлик остидаги кучлар Кобул ташқарисида фаолият олиб бормайди.\nБугун Югославия федерациясининг ҳукмрон Сербия республикасида президентлик сайловлари ўтказилмоқда.\nАммо Сербиянинг жанубий ҳудудларида истеқомат қилувчи этник албанлар сайловни бойкот қилишмоқда.\nҲозирги Югослав президенти ва етакчи номзод Войислав Коштунича биринчи даврада ҳеч бир номзод талаб қилинган 50 фоиз овозни ололмаслигини ва сайловнинг иккинчи давраси ўтказилиши мумкинлигини айтди.\nИкки йил олдин Слободан Мелошевич ҳокимиятдан четлаштирилганидан бери, биринчи марта Сербияда президентлик сайловларига овоз берилмоқда.\nГермания Қобулдаги халқаро тинчликпарвар кучларга қўмондонлик қилиш навбатини шу йил декабр ойида Туркиядан қабул қилиб олишга тайёр.\nБу ҳақда Германия мудофаа вазири Петер Штрук маълум қилди. Бироқ, Штрукга кўра Германия Нидерландия билан бирга Қобулдаги халқаро кучларга қўмондонлик қилиш ниятида ва фақат олти ой муддатга, АҚШ сўраганидек икки йилга эмас. Шунингдек, Штрук халқаро тинчликпарвар кучларнинг Қобулдан ташқари ҳудудларга ҳам жойлаштирилишига қарши эканини маълум қилди.\nМалайзияда "Ал-Қоида" террорчилик тармоғи билан алоқадорлиги гумон этилаётган маҳаллий экстремист гуруҳлар етакчиси қўлга олинган.\nМалайзия полициясининг маълум қилишича, қўлга олинган шахс муқаддам университет лектори бўлиб ишлаган ва айни пайтда "Жэмаа Исламия" ташкилоти раҳбари Ван Мин Ван Матдир. Шунингдек, яна 8 террорчининг шахси аниқланган.\nИсроил кучлари бугун эрталаб Ғазо минтақасидаги Дэйр эл-Бала шаҳрига қайтадан киритилди.\nГувоҳларнинг маълум қилишларича шаҳарда отишма рўй берган. Унинг оқибатида икки кишининг яралангани айтилмоқда.\nҒарбий соҳилдаги Хеврон шаҳрида эса Исроил аскарлари "Хамас" гуруҳи қуролланган жангарисини отиб ўлдиришган. Бугун БМТ Бош котиби Кофи Аннан Исроил кучларининг кечаги бомбалашларини қоралади. Кеча Исроил вертолётлари Ғазо шаҳрини ҳаводан ўққа тутган эди. Ракета ҳужумлари оқибатида "Хамас" гуруҳи етакчиси Муҳаммад Дейфнинг икки қўриқчиси ҳалок бўлди. Дейфнинг ўзи ва яна 25га яқин киши яраланди. Яраланганлар орасида 15 нафар ёш бола ҳам бўлган. Аннан, Исроил раҳбариятини аҳоли зич жойларда бундай ҳужумларни амалга оширмасликка чақирди. Бугун минглаб фаластинлик пайшанба куни бомба ҳужумлари оқибатида ҳалок бўлган биродарларини кўмиш маросимига чиққан.\nИталиянинг йирик авиаширкати "Алиталия" ҳаво диспетчерларининг шанба кунига белгилаган иш ташлашлари олдидан 250-рейсни бекор қилди.\nБунинг оқибатида таҳминан 40 мингга яқин йўловчи вақтида учиш имкониятидан маҳрум бўлди. Диспетчерларнинг иш ташлашларига авиаширкат билан улар имзолаган меҳнат шартномасининг бузулиши сабаб бўлган.